Vučić u dvodnevnoj poseti Austriji\nBlic\t25.08.2018 07:05\nPredsednik Srbije Aleksаndаr Vučić od danas boravi u dvodnevnoj poseti Austriji gde će učestvovаti nа ; Evropskom forumu Alpbаh 2018.\nNa Evropskom forumu, u austrijskom Alpbahu, danas će se okupiti više hiljada učesnika i zvanica, ali i šefova država, uključujući i predsednika Srbije Aleksandra Vučića, koji će kasnije popodne učestvovati na "Političkim razgovorima", odnosno jednom od panela i diskusija.\nSrpskog predsednika već po dolasku u Alpbah očekuju neformalni razgovori i bilateralni susreti, sledi dolazak zvanica, paneli, a potom i večera koju u čast šefova država priređuje predsednik Austrije Aleksander van der Belen.\nU okviru "Političkih razgovora" predsednik Srbije govoriće u okviru diskusije pod nazivom "Nove perspektive na temu proširenja Evropske unije".\nU diskusiji o širenju EU će učestvovati i predsednici Austrije Van der Belen i Slovenije Borut Pahor, kao i evropski komesar za proširenje i politiku susedstva Johanes Han, kao i predsednik privremenih prištinskih institucija Hašim Tači.\nI austrijski mediji pišu o tome da li će doći do susreta Vučića i Tačija, i navode da bi to bio njihov prvi susret i razgovor nakon što je predsednik Srbije predložio razgraničenje, a kosovski političar tražio Preševsku dolinu.\nZa nedelju je predviđen radni doručak šefova država, a potom i zajednička konferencija za štampu. Prema programu, šefovi država trebalo bi i da diskutuju sa stipendistima Evropskog foruma Alpbah. Inače, opšta tema ovogodišnjeg foruma je raznolikost i otpornost, što će biti i moto razgovora o EU.\nPolitički razgovori baviće se budućnošću EU, ali i odnosima Evrope i Izraela, Evrope i Rusije, Švajcarskom, te i stanjem demokratije.\nTokom "Političkih razgovora" neće biti održane samo velike diskusije, već će biti organizovano i 17 razgovora u manjem krugu, koji će se baviti odnosom EU i Rusije, kao i civilnim društvom i populizmom, kao i evropskom bezbednošću u doba hibridnih pretnji.\n1. ostani tamo. koji ces nam...


Spremnost Srbije da unapređuje politički dijalog, ekonomske odnose i ugovornu regulativu sa Jordanom\nPrvi potpredsednik Vlade Srbije i ministar spoljnih poslova Ivica Dačić primio je danas novog ambasadora Kraljevine Jordan Favaza Al-Eitana koji je predao akreditivna pisma predsedniku Republike Tomislavu Nikoliću i time zvanično stupio na dužnost ambasadora Jordana u Srbiji, na nerezidencijalnoj osnovi, sa sedištem u Atini.\nMinistar Dačić je, uz želje za uspešan predstojeći mandat ambasadora Al-Eitana u Srbiji, ocenio da ukupni odnosi Srbije i Jordana mogu u svim segmentima da budu još bolji i izrazio spremnost Srbije da u tom cilju unapređuje politički dijalog, ekonomske odnose i ugovornu regulativu sa Jordanom.\nAmbasador Favaz Al-Eitan je, izražavajući punu saglasnost sa ovom ocenom, izrazio očekivanje da će ministar Dačić prihvatiti poziv za učešće na Biznis forumu koji se održava u maju 2017. godine u Jordanu.\nNovi jordanski ambasador je informisao šefa srpske diplomatije o težini izazova s kojim se Jordan suočava, bez dovoljne podrške međunarodne zajednice, u prihvatu izbeglica iz Sirije, Palestine, Libije, Iraka i Jemena. Ambasador je naglasio da je pravedno, sveobuhvatno i održivo rešenje palestinskog pitanja po principu dve države i s granicama od pre 4. juna 1967. godine preduslov za rešenje ovog i svih drugih gorućih pitanja Bliskog istoka.\nKljučne reči: Jordan Ivica Dačić Ministar spoljnih poslova


Ministarstvo spoljnih poslova u Vladi Kosova na dužnosti ocenjuje da Rusija pokušava da spreči postizanje sporazuma između Prištine i Beograda uz ocenu da poslednje poruke zvanične Moskve protiv Kosova "nisu iznenađenje".\nOvo saopštenje sa Kosova stiže nakon što je portparolka ruskog Ministarstva spoljnih poslova Marija Zaharova na Twitter nalogu 26. februara napisala da je "destruktivan svaki pokušaj da se ubrza takozvana normalizacija odnosa između Beograda i Prištine i određivanje rokova".\n"Važno je koordinisati izvodljiv plan, koji bi takođe prihvatila javnost", napisala je Zaharova uz fotografiju na kojoj piše "Kosovo je Srbija".\nMinistarstvo spoljnih poslova Kosova poručuje da Rusija pokušava da naruši mir u regionu i nametne svoj uticaj.\n"Rusija ima za cilj da potkopa uticaj Zapada", navodi se u saopštenju za medije.\nPoslednja runda dijaloga na političkom nivou održana je u septembru 2020. godine, a prema najavama iz EU, ovaj proces će biti nastavljen kada Kosovo izabere novu Vladu nakon prevremenih parlamentarnih izbora 14. februara.


Sveske za javno pravo broj 35-36\nOvdje možete preuzeti broj 35-36 časopisa Sveske za javno pravo\nLjudsko dostojanstvo je, prema pojedinim istraživanjima, konstitucionalizovano na različite načine, u približno četiri petine savremenih ustava. Međutim, i pored te činjenice, pravo na ljudsko dostojanstvo je i dalje nedovoljno iskorišćen pravni koncept.\nPostojeće uporednopravno iskustvo ne pruža jasnu sadržinu prava na ljudsko dostojanstvo. Često se polazi od stanovišta da ljudsko dostojanstvo podrazumeva zahtev za jednakim tretmanom u svim sferama društvenog života. Bez obzira na to što je načelo jednakosti, odnosno zabrana diskriminacije, neizostavan segment prava na ljudsko dostojanstvo, reč je o unekoliko širem ustavnopravnom konceptu. Neodvojiv segment ljudskog dostojanstva je i zahtev za poštovanjem fizičkog i psihičkog integriteta, kao neophodnoj pretpostavci za uživanje svih ljudskih prava. U tom smislu, pravo na ljudsko dostojanstvo se pojavljuje i u ulozi supsidijarnog mehanizma za zaštitu fizičkog i psihičkog integriteta ukoliko se takva potreba pojavi u praksi.\nSadržina ljudskog dostojanstva se određuje i na osnovu zahteva za poštovanjem individualne autonomije. U osnovi ljudskog dostojanstva je nužnost uvažavanja činjenice da je čovek slobodno biće, koje se razvija u skladu sa svojom voljom. Autonomija individualne volje podrazumeva slobodu da svako radi ono što želi, pri čemu je ta sloboda ograničena isključivo istovetnom slobodom drugih lica. Ljudsko dostojanstvo počiva na tezi da je čovek samosvesno, umno i moralno biće, vredno poštovanja kome se priznaje svojstvo da bude nosilac prava neophodnih za njegovu zaštitu. Otuda, usled njegovog složenog karaktera sve prisutnije je gledište prema kome ljudsko dostojanstvo objedinjava niz drugih prava koja čine osobenu, kompleksnu celinu čija je zaštita neophodna radi očuvanja autonomije samoodređenja čoveka u svim sferama društvenog života. Povreda ljudskog dostojanstva podrazumeva negiranje čovekovih imanentnih vrednosti i njegovo stavljanje u položaj sredstva, odnosno objekta u cilju ostvarenja nekih drugih vrednosti ciljeva.\nSvako društvo ima svoju osobenu konceptualizaciju ljudskog dostojanstva koja se vremenom razvija i menja. Razumevanje ljudskog dostojanstva zavisi od mnogo društvenih faktora, a među najznačajnijim su istorija, tradicija, kultura i religija. Pored pokušaja za apstraktnim određenjem ljudskog dostojanstva, treba ukazati na nužnost razumevanja ovog pojma u samoj praksi konkretne društvene zajednice. Postojanje ovako rastegljivog ljudskog prava sa nejasnim granicama i neslućenim pravnim domašajem je od nemerljivog značaja za zaštitu čoveka od savremenih izazova naučno-tehnološkog razvoja. Razvoj nauke neprestano otvara nova bioetička pitanja, kao što su genetsko inženjerstvo i kloniranje, pa je postojanje posebnog prava na ljudsko dostojanstvo jedan od ustavnopravnih odgovora na nepredvidive izazove u budućnosti. Međutim, pravo na ljudsko dostojanstvo može biti i delotvorno sredstvo za zaštitu od suptilnijih i prikrivenijih povreda fundamentalnih prava od strane državnih vlasti. Prema tome, pravo na ljudsko dostojanstvo se može označiti i kao svojevrsno „matično pravo“, „okvirno pravo“ ili „pravo nad pravima“.\nOve reči navode na zaključak da razvijenost prava na ljudsko dostojanstvo može biti pouzdan indikator o tome u kojoj meri je ostvareno načelo vladavine prava u praksi. Nesumnjivo, mogućnosti koje pruža pravo na ljudsko dostojanstvo nisu ni približno iskorišćene u praksi ustavnih sudova država u regionu. Da li je to nesumnjiv pokazatelj da državna vlast i dalje ima primat u odnosu na čoveka i njegova osnovna prava i slobode?!


UN: Kriza gladi u Africi pogodila 18 miliona ljudi\nBeta 20. maja 2022. 17:05\nUjedinjene nacije su danas upozorile da će 18 miliona ljudi u afričkom regionu Sahel biti pogođeno teškom glađu u naredna tri meseca, usled rata u Ukrajini, pandemije korona virusa, klimatskih šokova i sve viših cena.\nKriza gladi bi mogla da dovede do povećane migracije ljudi iz pogođenih područja, saopštila je Kancelarija UN za koordinaciju humanitarnih poslova (OCHA).\nTeška glad u regionu Sahel preti najvećem broju ljudi od 2014. godine, a posebno su ugrožene četiri zemlje, Burkina Faso, Čad, Mali i Niger, gde se gotovo 1,7 miliona ljudi suočava sa alarmantnim nivoom nesigurnosti hrane, navodi agencija UN.\nDelovi regiona Sahel, velike teritorije koja se proteže preko juga Sahare, imali su najslabiju poljoprivrednu proizvodnju u više od deset godina, a nestašica hrane mogla bi dodatno da bude pogoršana krajem leta, rekao je portparol Svetskog programa za hranu Tomson Firi.\nDirektor OCHA Martin Grifits rekao je da „kombinacija nasilja, nesigurnosti, dubokog siromaštva i rekordno visokih cena hrane podstiče glad i dovodi milione do ruba opstanka“.\nKancelarija UN koju Grifits vodi donira 30 miliona dolara iz svog fonda za hitnu pomoć za Burkinu Faso, Mali, Čad i Niger.\nUkrajina i Rusija su vodeći proizvođači pšenice, ječma i drugih poljoprivrednih proizvoda, a sukob dve zemlje je gotovo u potpunosti zaustavio izvoz preko Crnog mora.\nN1: Vrhovni sud presudio da tetkice na minimalcu nemaju pravo na topli…\nGrupa gradjana: Ispisivanje slova Z po Novom Sadu je sraman fašistički…\nSaša Pejaković za Tanjug: Izvučeno 48 vozila, 53 lica prenetno zbog…\nUgašen požar u štampariji u Zemunu, nema povređenih\nNastavak pripremnog ročišta Veljku Belivuku i Marku…\nMinistarstvo kulture i informisanja objavilo rezultate…\nPotvrdjen prvi slučaj groznice Zapadnog Nila u Srbiji\nIzgradnja sekundarne kanalizacione mreze u Akademskoj ulici\nSmenjen dekan Pravnog fakulteta u Novom Sadu Branislav…\nNa Savskom vencu zamenjena 34 dotrajala kontejnera\n19:35: Veselinović: Beograd bi trebalo da nadoknadi štetu poplavljenih domova i automobila\n19:25: Portugal se sprema za vreli talas i rizike od požara\n19:18: Nastavak pripremnog ročišta Veljku Belivuku i Marku Miljkoviću zakazan za septembar\n19:06: Guvernerka Banke Rusije: Međunarodne rezerve ostale nepromenjene


DATUM : 05/07/2019\nOkrugli sto na temu zaštite podataka o ličnosti\nSa manje od dva meseca do početka primene novog Zakona o zaštiti podataka o ličnosti 21. avgusta 2019. godine, AmCham je organizovao visoko posećen okrugli sto za svoje članove, na kome je diskutovano o implementaciji ovog zakona sa pravnog, tehničkog i organizacionog aspekta.\nDelhaize Srbija predstavila rezultate i strateške planove u oblasti održivog poslovanja\nU prijatnom ambijentu Zoološkog vrta kompanija Delez Srbija predstavila je rezultate održivog poslovanja za prethodnu godinu, prema kojima je na nivou kompanije ukupna emisija ugljen-dioksida smanjena za 8%, a čak 60% ukupno generisanog otpada i reciklirano.\nDATUM : 02/07/2019\nDo inovativnih lekova kroz analizu efikasnosti ulaganja u zdravstvo i dugoročno planiranje\nIako je ulaganje države Srbije u zdravstvo veoma slično susednim zemljama poput Bugarske ili Rumunije, izdvajanje za inovativne lekove ubedljivo je najmanje u Srbiji u odnosu na sve posmatrane zemlje, kažu rezultati dve različite studije, sprovedene od strane Udruženja proizvođača inovativnih lekova (Inovia) i AmCham-a.\nDATUM : 25/06/2019\nAmChamps 2019 - Svečana dodela diploma\nUčesnicima šeste generacije AmChamps programa svečano su uručene diplome za redovno pohađanje prvog i osnovnog dela programa. Ove godine je u redovnom delu programa učestvovalo 25 mladih menadžera iz AmCham kompanija članica, u ulozi mentora i 25 studenata, kao mentija.\nPuštanjem u rad prve 5G bazne stanice u Srbiji u Naučno – tehnološkom parku Beograd, kompanija Telenor kreirala je 5G okruženje koje od danas mogu koristiti domaće i strane kompanije, startapovi i studenti tehničkih fakulteta za razvoj rešenja na tehnologiji budućnosti.\nDATUM : 19/06/2019\nRaiffeisen banka pozvala sve startap kompanije da uzmu učešće u „Elevator Lab Challenge“ projektu\nPočele su prijave za drugi „Elevator Lab Challenge“, čiji je organizator Raiffeisen Bank International (RBI). Ove godine će akceleratorski program imati regionalni karakter i realizovaće ga Raiffeisen banke u Bosni i Hercegovini, Hrvatskoj i Srbiji, u potrazi za fintek startapima u ove tri zemlje, uključujući i Crnu Goru i Sloveniju.\nDATUM : 14/06/2019\nPredstavljen srpski ogrank ICF-a\nAmCham HR Forum organizovao predstavljanje ICF-a (International Coaching Federation) ogranka u Srbiji.\nOkrugli sto o sudskoj praksi u oblasti izvršenja\nOkrugli sto o sudskoj praksi u oblasti izvršenja predstavlja nastavak saradnje AmCham-a sa Ministarstvom pravde i predstavnicima pravosuđa u okviru serije diskusija o unapređenju pravosuđe, a na osnovu rezultata godišnjeg istraživanja AmCham-a o poverenju i zadovoljstvu investitora.\nWineCham: Simfonija slaganja hrane i vina u pet stavova\nSedmo WineCham druženje održano je u Vinariji Jeremić\nHResurs 2.0 - Plan ličnog razvoja i plan zadržavanja kadrova\nUčesnici HResurs 2.0 programa su svoje pretposlednje okupljanje proveli u Palati Srbije, gde su prisustvovali predavanju Plan ličnog razvoja i plan zadržavanja kadrova, koje su održali Tamara Tomović, direktorka Mind Protect-a i Nikola Ilijin, HR menadžer kompanije Microsoft.\nDATUM : 10/06/2019\nMediGroup predstavio prvi MR 3 Tesla u privatnom zdravstvu\nMediGroup je predstavio stručnoj javnosti Magnetnu rezonancu jačine 3 Tesla, prvu ovakve vrste u privatnom zdravstvu u regionu.\nDan bezbednosti hrane – za bolju bezbednost hrane neophodna saradnja države i privrede\nAmCham je aktivno podržao prvu proslavu svetskog dana bezbednosti hrane u Srbiji, koju je obeležilo Ministarstvo poljoprivrede, šumarstva i vodoprivrede sa USAID-ovim Projektom saradnje za razvoj, ukazujući na važnost saradnje velikih kompanija sa malima, ali i privrede i inspekcijskih službi u cilju podizanja bezbednosti hrane.\nDATUM : 06/06/2019\nCoca-Cola HBC Srbija: Još veći doprinos zajednici i okruženju\nKompanija predstavila izveštaj o održivom poslovanju i nove ciljeve, sa posebnim akcentom na umanjenje uticaja ambalaže.


Ljudska i manjinska prava - Institut za evropske poslove Institut za evropske poslove\nProgram ljudska i manjinska prava se fokusira na obrazovanje mladih profesionalaca i državnih službenika iz oblasti društvenih nauka sa posebnom pažnjom na studente i postdiplomce sa fakulteta političkih nauka, prava, filozofskog fakulteta i studija bezbednosti. Tim instituta redovno učestvuje u desetinama aktivnosti koje organizuju partneri i kolege gde promovišemo toleranciju, ljudsko dostojanstvo i demokratiju. Primarni cilj programa je razvijanje kritičnih pozicija prema društvenim fenomenima, razvijanje kulture dijaloga, podsticanje tolerancije i solidarnosti i razvijanje svesti o ravnoteži između prava i odgovornosti. Program se bavi temama kao što su suočavanje sa ratnom prošlošću, promocija ljudskih i manjinskih prava među državnim službenicima i zaštita branitelja ljudskih prava. Projekti u ovkviru ovog programa imaju za cilj da doprinesu dubljem razumevanju ljudskih prava, ali i razumevanju prepreka i izazova pripadnika različitih manjina u Srbiji i izazovima sa kojima se sočavaju branitelji ljudskih prava.\nGlavne aktivnosti u ovom programu su obuke za državne službenike, advokate, sudije i tužioce, policijske službenike i policijske inspektore. Tim Instituta takođe organizuje debate o zaštiti ljudskih i manjinskih prava. Drugi način ispunjavanja ciljeva u okviru ovog programa je snažna i intenzivna online kampanja na društvenim mrežama, putem kojih se građani povremeno obaveštavaju o izazovima zaštitnika ljudskih prava i problemima ili čak pretnjama sa kojima se oni suočavaju.


“Mora se ići brže”: Makron najavio da će Francuska dati 120 miliona doza vakcina siromašnim zemljama – Naši u svetu\nObjavljeno 26/09/21 u 12:00\n“Nepravedno je što je na drugim kontinentima stopa vakcinacije u velikom zaostatku. U Africi je jedva tri odsto populacije vakcinisano, mora se ići brže”, rekao je predsednik Makron u video obraćanju na koncertu koji je organizovala nevladina organizacija “Global Citizen”, prenosi portal Index.hr.\nMakron je istakao da će Francuska udvostručiti broj doza vakcina koje će donirati i to sa ranijih 60 miliona doza, povećaće broj na 120 miliona doza vakcina.\nKineski predsednik Si Ðinping rekao je prošle nedelje kako je “osiguravanje poštene i pravedne distribucije vakcina po celom svetu hitan prioritet”.\nNajavio je da Kina namerava da do kraja godine svetu isporuči ukupno dve milijarde doza vakcina.\nPrema izveštaju Svetske zdravstvene organizacije (SZO) koji je objavljen pre nekoliko dana, Africi će nedostajati gotovo 500 miliona doza vakcina u odnosu na globalni cilj od 40 odsto vakcinisanih do kraja godine.\nFrancuski predsednik Makron takođe je najavio “konkretne obaveze”, koje su vezane za pomoć Unicefu u organizovanju kampanje vakcinacije u afričkim zemljama i pomoć tamošnjim zdravstvenim sistemima.\nNevladina organizacija Global Citizen, koja je u subotu uveče u više svetskih gradova organizovala niz koncerata, saopštila je da će “umetnici na šest kontinenata pomoći građanima u zahtevima da vlade, velike korporacije i filantropi rade zajedno na odbrani planeta i porazu siromaštva”.\nOrganizacija je navela da se usredsređuje “na najhitnije, međusobno povezane pretnje koje najteže pogađaju siromašne, a to su klimatske promene, jednakost u pristupu vakcinama i glad”.


Odgovor NBS-a na saopštenje Efektive – Efektiva\nOdgovor NBS-a na saopštenje Efektive\nNarodna banka Srbije ne može biti učesnik u parničnom postupku koji je pokrenulo udruženje potrošača “Efektiva”.\nKao nezavisni organ države Srbije, koji nije podređen Vladi i koji svoju nezavisnost izvodi iz Ustava Republike Srbije, Narodna Banka Srbije ne može biti umešač, odnosno učesnik, u parničnom postupku koji je pokrenulo udruženje potrošača Efektiva. Prema važećim propisima NBS, kao regulator banaka, nije zakonom ovlašćena za pokretanje postupaka za zaštitu kolektivnih prava i interesa potrošača, a u vreme odobravanja ovih kredita NBS, kao i svi regulatori u regionu, nije imala odgovarajuće nadležnosti i instrumente da bi u postupku nadzora nad bankama mogla uticati na suštinu obligacionih odnosa između banaka i klijenata, ističe NBS.\nNBS se ne može odazvati pozivu za pridruživanje na strani tužioca i zbog činjenice da važeći zakoni ne pružaju pravni osnov regulatoru da pokreće postupke protiv nadziranih subjekata povodom nepravičnih uslova ugovora ili nepoštenog poslovanja. Naime, materijalne odredbe Zakona o zaštiti potrošača ne predviđaju organ koji je nadležan za pokretanje postupka, već potrošače i njihova udruženja praktično upućuju da svoja prava ostvare na sudu. Potrošač kao klijent banke ima subjektivno pravo iz ugovora o kreditu na osnovu koga može da traži sudsku zaštitu kao subjekat obligacionih odnosa, ali Zakon o parničnom postupku i Zakon o zaštiti potrošača mu omogućavaju i zaštitu objektivnih, kolektivnih prava, što bi predstavljalo viši stepen zaštite potrošača, kroz kolektivne tužbe koje mogu podnositi udruženja potrošača.\nZakonom o Narodnoj banci Srbije NBS ima ovlašćenja u domenu nadzora nad bankama koja su konkretizovana Zakonom o bankama i pratećim Odlukama NBS i u kojima je jasno navedena nadležnost NBS kao regulatora banaka. Međutim, Zakon o zaštiti potrošača, koji je na snazi od 2011. godine kada su se već mogli videti negativni efekti kretanja valute CHF, ne daje pravo NBS niti da utvrđuje, niti da pokreće postupak zaštite prava i interesa potrošača radi utvrđivanja nepravičnih ugovornih odredbi i nepoštenog poslovanja. Pri tome, čak i da je postojala nadležnost NBS povodom ovih pitanja, u našem pravnom sistemu samo sud vrši neposrednu korekciju odnosa, što znači da je nadležnost suda apsolutna nadležnost koja ne samo prethodi već i predstavlja konačno rešenje u pogledu obligacionih odnosa strana u sporu. O tome jasno govori član 143. Zakona o obligacionim odnosima, koji citiramo:\n“(1) Ništave su odredbe opštih uslova koje su protivne samom cilju zaključenog ugovora ili dobrim poslovnim običajima, čak i ako su opšti uslovi koji ih sadrže odobreni od nadležnog organa.\n(2) Sud može odbiti primenu pojedinih odredbi opštih uslova koje lišavaju drugu stranu prava da stavi prigovore, ili onih na osnovu kojih ona gubi prava iz ugovora ili gubi rokove, ili koje su inače nepravične ili preterano stroge prema njoj.”\nNBS kao nezavisna institucija ne može da se meša u rad sudstva kao nezavisne grane vlasti, ali isto tako sud ne može da se meša u ingerencije regulatora. Iz svih navedenih razloga Narodna banka Srbije se, dakle, ne može pojaviti na strani tužioca, kao što ne bi mogla da se pojavi niti na strani tuženih banaka. Ukoliko sud proceni da je potrebno stručno mišljenje NBS kao nezavisnog regulatora o činjenicama i okolnostima na tržištu u vreme zaključenja spornih ugovora, sud može pozvati eksperte finansijske struke, kao i NBS radi davanja mišljenja, ali ni u tom slučaju NBS ne može biti umešač u postupku, ističe NBS.\nNBS je, međutim, zainteresovana za ishod spora i stav koji će zauzeti sud radi preduzimanja daljih mera iz okvira svojih nadležnosti. Imajući u vidu načelo podele vlasti i presudni značaj suda, eventualna odluka postupajućih sudova bila bi putokaz ne samo za donošenje mera NBS, već i putokaz zakonodavcu radi eventualnih izmena onih zakona koji bi trebalo da regulišu nadležnosti i ovlašćenja ne samo u upravnom postupku, već i postupku pred sudom, uključujući i pokretanje postupaka radi utvrđivanja nepravičnih odredbi ugovora i oblika nepoštenog poslovanja.\nPosted on 12/02/2013 Author bobbyCategories Bankarske Aktuelnosti\nPrethodna Prethodna: Saopštenje medijima\nSledeća Sledeća: Prvi uspeh!


Velški klub jači za Amerikanca - Sportske novosti\nNaslovna Fudbal Transferi Fudbal Velški klub jači za Amerikanca\nJordan Morris (26) je novi član Svonsija, za koji će igrati do kraja maja ove godine, kada će Svonsi imati priliku da otkupi njegov ugovor, ili će se isti igrač vratiti u Seattle Sounders, za koji inače igra. Reč je o levom krilu, a Morris po potrebi igra i kao desno krilo, ali i kao centarfor. U svojoj karijeri je igrao za Stanford Cardinal, kao i za Seattle Sounders FC, a ovo će mu biti prvi angažman van SAD-a, gde je igrao od početka svoje profesionalne karijere.\nRedovan je član reprezentacije Sjedinjenih Američkih Država, gde je upisao 39 nastupa uz 10 postignutih golova. Ukoliko ste za njega nekada čuli, onda će to biti reprezentativni dueli, ili MLS mečevi, ukoliko ih pratite.\nPrethodni tekstPrilikom borbe za opstanak traže pojačanja..\nSledeći tekstProšle godine ga je prodala Borusija, a u novom klubu se nije snašao\nKoliko pogodaka će postići večeras?


Kad ide, onda ide: Rekordne premije za Vahu i igrače - Cenzura.ba\nNogomet Svjetsko prvenstvo baraž\nKad ide, onda ide: Rekordne premije za Vahu i igrače\nožu 31, 2022 Kad ide - onda ide: Rekordne premije za Vahu i igrače\nSaznali smo 27 od ukupno 32 učesnika na Svjestkom prvenstvu u Kataru.\nU petak će biti održan žrijeb grupa za Svjetsko prvenstvo, a svoje rivale saznat će i Maroko, kojeg je Vahid Halilhodžić odveo na Mundijal nakon pobjede nad DR Kongom sinoć u revanšu baraža afričkih kvalifikacija.\nLavovi su ostvarili zacrtani cilj, a imali su i dodatnu motivaciju, jer im je obećan rekordan bonus od čak skoro 13 miliona eura za plasman na Mundijal. Taj novac će Nogometni savez Maroka dati selektoru i igračima kao vid nagrade.\nBonus je ranije bio manji, ali prema riječima Mohameda Makroufa, glasnogovornika Marokanskog saveza, on je nedavno povećan kako bi se igrače motivisalo, a to se ispostavilo pravim potezom.\nNaravno, sama reprezentacija Maroka, odnosno Nogometni savez te zemlje zaradio je odlaskom na Mundijal. Dobit će 12 miliona eura za učešće na turniru i odigravanje tri utakmice.\nProlazak u 1/8 finala turnira znači još dva miliona za svakog sudionika, dok četvrtfinale obogaćuje savez za još šest. Ulazak među osam najboljih vrijedi 18 miliona eura.\nMomčad koja Svjetsko prvenstvo završi na četvrtom mjestu dobit će dodatnih 25 miliona. Osvajač bronce zaradit će 30 miliona, finalist 40, a pobjednik turnira čak 50 miliona eura\nJasmin Džidić:’Očekujem fer i korektnu utakmicu i dobar fudbal na stadionu u Gračanici.’


Delegacija opštine Bajina Bašta u poseti Novom Sadu - DRINA.INFO - Informativni portal zapadne Srbije i Podrinja\nDelegacija opštine Bajina Bašta u poseti Novom Sadu\nOd Drina info portal\t Ažurirano jun 29, 2021\nDelegacija opštine Bajina Bašta danas je u Novom Sadu imala radni sastanak sa gradonačelnikom Milošem Vučevićem. U Gradskoj kući u Novom Sadu Vučević je sa saradnicima dočekao predsednicu opštine Bajina Bašta, Vesnu Đurić i Milenka Ordagića, pomoćnika predsednika opštine za sport, omladinu i turizam. Tema sastanka bile su mogućnosti za saradnju između dve lokalne samouprave i razmena iskustava iz većeg broja oblasti u kojima ovaj grad ima zapažene rezultate o čemu između ostalog govori i činjenica da će Novi Sad 2022. godine zvanično poneti titulu kulturne prestonice Evrope.\nIzuzetno sam zadovoljna današnjim sastankom, dotakli smo se mnogo važnih tema i u jednom prijateljskom razgovoru sa gospodinom Vučevićem predočili mu naše planove za naredni period i dogovorili da napravimo čvršću saradnju između Bajine Bašte i Novog Sada pre svega u oblasti turizma ali i u drugim sektorima. Radićemo na povezivanju naše dve turističke destinacije, posebno jer je područje Novog Sada i cele Vojvodine veoma važno i za promotivne aktivnosti pošto nam iz tog dela Srbije dolazi veliki broj turista. – kaže za Drina Info Vesna Đurić, predsednica opštine Bajina Bašta.\nPozvali smo gospodina Vučevića u uzvratnu posetu gde bi precizirali neke od modela saradnje, a ja se nadam da će doći već za našu Drinsku regatu i imati priliku i lično da se uveri u potencijale koje poseduje naša opština. – kaže Đurić.\nBAJINA BAŠTA: Gradi se igralište na Kaluđerskim Barama\nOdržana svečana sednica SO Čajetina povodom Dana opštine


Sjajne vesti za Novaka, moći će da igra na svim važnim turnirima?\nM. K. 5. marta 2022. 09:38\nDobre vesti za Novaka Đokovica stigle su prvo iz Francuske, a potom i Sjedinjenih Američkih Država. Američki senat izglasao je rezoluciju o ukidanju vanredne situacije zbog korona virusa, što znači da će doći do promene regulative o kovidu i da ce najverovatnije biti ukinuto pravilo da samo vakcinisani mogu da uđu u zemlju!\nSve to znači da će Nole najverovatnije moći da bude deo mastersa u Indian Velsu na programu je od 10. do 20. marta, kao i turnira u Majamiju koji se održava od 23. marta do 3. aprila. Naravno, i Ju-Es opena koji je na programu u septembru.\nU četvrtak je doneta odluka o ukidanju korona mera u Francuskoj, što je automatski značilo da će Novak moći da brani titulu na Rolan Garosu. Uz to, prema britanskim propisima Novak će moći i na Vimbldon…\nČini se da se situacija razvija u dobrom smeru po Đokovića i da će on biti deo najvećih svetskih turnira bez obzira na to da li je vakcinisan, prenose sportski mediji.


Bavanište: otvorena fabrika za šivenje uniformi i specijalne odeće -\n16. juna 2020.02626\nU prisustvu brojnih meštana, zaposlenih, menadžmenta, poslovnih partnera i prijatelja vlasnika fabrike, kao i predstavnika lokalne samouprave, u Bavaništu je danas svečano pušten u rad pogon šivare nedavno osnovanog preduzeća „MDS TEKS“ doo.\nPreduzeće će se baviti proizvodnjom takozvanog „teškog tekstila“ – uniformi i specijalne odeće. Nova investicija domaćih preduzetnika već predstavlja uhlebljenje za 34 radnika (uglavnom žena), a planira se prijem još oko 100 ljudi, kao i rad u dve smene.\nVlasnik i generalni direktor preduzeća je mladi Danilo Milić, koji je, kako je sam istakao pozdravljajući prisutne, ostvario svoj san.\nDragi moji Bavaništanci, srećan sam i ponosan što mogu da nastavim ideju i tradiciju mog oca koji se takođe bavio tekstilnom proizvodnjom, ali u Francuskoj. Posebno mi je drago što sam uspeo da na svom posedu u Srbiji, uz veliku podršku porodice i prijatelja, ostvarim svoj san i podignem ovu fabriku za šivenje. Zadovoljstvo mi pričinjava što je opština Kovin prepoznala ovu moju inicijativu, i iskreno se nadam podršci i u narednom periodu, rekao je Danilo Milić.\nPredsednica Privremenog organa opštine Kovin Sanja Petrović pozdravila je ulaganje u lokalnu zajednicu, posebno istakavši prednosti angažovanja ovdašnjeg stanovništva koje čeka posao.\nKako čujem, planirani kapacitet do jeseni je 120 radnika, sa mogućnošću daljeg proširenja. Zaista ambiciozan plan vlasnika i rukovodstva firme u koji nimalo ne sumnjam, imajući u vidu ozbiljnost koju pokazuju. Nova radna mesta znače život i ostanak ovde, a posebno raduje činjenica što je investitor baš iz Bavaništa i što je, pored velikih mogućnosti da svoj život organizuje van Srbije, rešio da radi i živi ovde, rekla je između ostalog Sanja Petrović.\nOna je dodala da se odevni predmeti koji se na ovom mestu šiju, ne proizvode više nigde u Srbiji.\nU novootvoreni pogon do sada je uloženo više od 300.000 evra, sa planom da to bude i do 1,5 milion evra. Na osnovu kvaliteta koji mogu da ponude, kao i posle sprovedenih analiza, iz menadžmenta „MDS TEKSA“ navode da se veći deo plasmana planira za inostrano tržište, ali da će moći da odgovore i najzahtevnijim potrebama domaćih naručilaca, posebno kada je reč o izradi uniformi za, na primer, vojsku, policiju i druge specijalizovane institucije i zanimanja.\nSvečano otvaranje uveličao je prvi ansambl KUD „Aca Obradović“ Bavanište izvođenjem „Igara iz Banata“.\nRelated tags : danilo milićigre iz banatakud aca obradovićmds teksnova fabrika bavaništeopština kovinsanja petrovićšivara bavanište\n24. novembra 2020., 21:27


Vesti online / Vesti / Ex YU / Šta je potrebno da Bosna postane prava država?\nNi posle nedavno održanih opštih izbora u Bosni i Hercegovini (BiH), ne vidi se perspektiva za razrešenje institucionalne krize koja ovu zemlju potresa dugi niz godina. Štaviše, čini se da je ona izborom Željka Komšića za predstavnika Hrvata u Predsedništvu BiH samo produbljena.\nSva druga pitanja koja more ovu zemlju i dalje su na dnevnom redu, bez izgleda da budu rešena u dogledno vreme. BiH je isto onoliko stabilna kao i pre nešto više od dvadeset godina, kada je izašla iz trogodišnjeg građanskog rata.\nIzbor Željka Komšića, koji je na mesto člana Predsedništva došao zahvaljujući bošnjačkim glasovima, čini se da je samo produbio krizu.\nSa druge strane, međunarodna zajednica, ali i bošnjačka strana, krizno žarište vide u Republici Srpskoj i Miloradu Dodiku. Dodik sa svoje strane poručuje da će se zalagati za izgradnju, kako kaže, moguće BiH, za razliku od ove sadašnje, koju smatra nemogućom.\nDodik je, zapravo, postavio pitanje svih pitanja - kako od Bosne i Hercegovine načiniti samoodrživu državnu tvorevinu, koja neće zavisiti od volje visokih predstavnika i u kojoj će se poštovati volja svih konstitutivnih naroda i građana BiH?\n* Kardinal Puljić: I Hitler je došao na vlast po zakonu\n* "Džaferović i Komšić će uneti ratnu politiku u Predsedništvo"\nIstoričar, predsednik Naprednog kluba i jedan od autora knjige "Istorija Republike Srpske" Čedomir Antić podseća da je na izbore pre četiri godine Dodikov SNSD izašao sa, kako kaže, zadivljujuće jasnim programom, koji je podrazumevao nekoliko referenduma.\nProgram pod nazivom "Republika Srpska 2018" podrazumevao je referendum o praznicima, o pravosuđu, o vraćanju ovlašćenja entitetima, a sve bi se završilo referendumom o konfederalizaciji BiH.\n- Ideja je bila da te male države u EU uđu odvojeno, ali sa prilično ujednačenim zakonodavstvima i sa slobodnim kretanjem ljudi, roba i kapitala, istim državljanstvom i tako dalje. Od tog vremena Dodik se suočavao sa raznim problemima, sada više to ne pominje, ali pretpostavljam da je to ideja - kaže Antić.\nDelimično zbog toga što je vođa srpskog nacionalnog pokreta izabran u Predsedništvo, delimično zato što je izborom Komšića ponovljena situacija iz 2006. i 2010, a delimično i zato što već desetak godina traje blokada pojedinih organa federacije BiH, Antić očekuje da Dodik predloži neku varijaciju agende obznanjene 2014.\nGledano iz ugla bosanskohercegovačkih Hrvata, moguća BiH je ona država u kojoj će biti poštovana temeljna načela njenog ustava, kaže Milan Sitarski sa Instituta za društvenopolitička istraživanja iz Mostara.\n- Mora se poštovati konstitutivnost sva tri naroda u BiH, pošto oni dele suverenitet sa svim građanima. Niko se ne trudi niti se zalaže za ukidanje suvereniteta građana oličenog u nekim državnim organima, ali se konstitutivnost naroda mora poštovati u onim organima koji su upravo namenjeni predstavljanju konstitutivnih naroda - smatra Sitarski.\nAko se poštuje princip da konstitutivni narodi budu predstavljeni na legitiman način, takva BiH biće prihvatljiva i za bosanskohercegovačke Hrvate.\nSitarski naglašava da će hrvatski predstavnici, koji su izabrani u Predstavnički dom Parlamentarne skupštine BiH, insistirati da u centru svih pregovora oko formiranja centralnih organa vlasti budu izmene izbornog zakona, koje Hrvati već godinama pokušavaju da izdejstvuju.\n- Te izmene moraju da osiguraju legitimno predstavljanje - kategoričan je Sitarski.\nTreći (hrvatski) entitet mogao bi da bude tema, međutim, kako postići konsenzus oko jednog takvog pitanja, za koje su potrebne izmene Ustava BiH, kada ne može da se postigne konsenzus oko izmena izbornog zakona.\n- Mislim da bi prvi korak morao da bude usvajanje izbornog zakona, kako bi se omogućilo predstavljanje sva tri konstitutivna naroda u svim organima vlasti koji su tome namenjeni, kako se slučaj Komšić ne bi dogodio i četvrti put - objašnjava on.\nSve ono o čemu tri konstitutivna naroda postignu konsenzus čini mogućom Bosnu i Hercegovinu, kaže profesor Fakulteta političkih nauka iz Banjaluke Miloš Šolaja.\n- To se, pre svega odnosi na ustavna rešenja u kojima bi bila garantovana sva prava i ostvarivanje onih interesa koji se dogovore. U suštini se, prema intenciji Milorada Dodika, svodi na izvorni Dejtonski sporazum, koji je u međuvremenu doživeo mnogo izmena iz različitih razloga - objašnjava Šolaja.\n- Pored izmena ustavnog sistema i reformi odbrambenog i poreskog sistema, na šta su entiteti pristali, voljom visokog predstavnika nametnuto je oduzimanje još 55 nadležnosti entitetima - naglašava on.\n- Sve je to, u suštini, značilo promenu izvornog dizajna Bosne i Hercegovine, koji utiče i na poremećene odnose među unutrašnjim akterima - kaže Šolaja.\nDodik još nije izašao sa svojim političkim programom, te samo možemo da pretpostavljamo na koji će način od sadašnje, kako je rekao, nemoguće tvorevine, napraviti moguću.\nJedino što je jasno jeste da su u sadašnjem stanju konstitutivni narodi neravnopravno tretirani, da je takvo stanje neodrživo i da se, ukoliko bude potrajalo, Bosni i Hercegovini ne piše dobro.\nČetvrtak 18.10.2018. 09:42\n"Šta je potrebno" Потребно је да пошаљу камиларе тамо одакле су дошли и да почну да говоре Српским језиком.


Glavni cilj Direktive za prečišćavanje komunalnih otpadnih voda (UWWTD, 91/271/EEC) i odgovarajućeg nacionalnog zakonodavstva je da zaštiti površinske vode od negativnog uticaja ispuštanja otpadnih voda u akvatičke sisteme. Postrojenje za prečišćavanje otpadnih voda "Kamenica" u Topoli vrednim i odgovornim radom radnika JKSP Topola postiže 89-96% prečišćenosti efluenta i tako prečišćenu vodu ispušta u recipijent, reku Kamenicu.\nU petak, 16. aprila od 18h primećen je dotok otpadne vode koja na osnovu uvida ne pripada kategoriji komunalnih otpadnih voda, već spada u kategoriju OPASNIH otpadnih voda, koje zakonski ne smeju biti otpuštane u komunalne fekalne i kišne kanalizacione šahte.\nNečijim nesavesnim delanjem, ispuštena je emulzija sa primesama nafte, čije višečasovno doticanje ugrožava rad postrojenja do katastrofalnih razmera. Sistem tehnološkog procesa je ugrožen, ogromne količine električne energije se troše radi održavanja aeracije potrebne za opstanak mikroorganizama koji prečišćavaju vodu, a radi manuelnog čišćenja pumpi, difizora i cevovoda od naftnih masnoća, osnovne radnje na Prečistaču su zaustavljene da bi se održao normalan rad Postrojenja u ovoj akcidentnoj situaciji.\nZbog nečijeg potpuno nesavesnog delanja, ne samo da je u narednim mesecima ugrožen rad Postrojenja, već će ovo prosipanje naftne emulzije imati dalekosežne posledice po našu reku, biljni i životinjski svet i celokupnu životnu sredinu.\nJKSP Topola je preduzelo odgovarajuće pravne korake kako bi odgovorna lica bila najstrože kažnjena i kako se ovakvo nesavesno delanje nikako ne ponavlja.


Rešen spor oko filma EKV-a | Boom93\nRešen spor oko filma EKV-a\nAdvokatska kancelarija JMS, punomoćnik Danice Mladenović, majke muzičara Milana Mladenovića (1958-1994), saopštila je danas da je rešen spor sa diskografskom kućom "Multimedija mjuzikom" oko DVD izdanja dokumentarnog filma "EKV - Kao da je bilo nekad".\n"Krajem 2010. godine ‘Multimedija mjuzik’ (Multimedia Music) izdala je DVD filma u kojem su bez prethodne saglasnosti nosioca autorskih prava korišćena autorska dela Milana Mladenovića. Nakon vođenih pregovora strane su sporazumno rešile spor u granicama važećih propisa", navodi JMS. "Multimedija mjuzik" je na DVD-iju objavila dokumentarni film "EKV – Kao da je bilo nekad" autora Dušana Vesića, koji govori o sudbini Mladenovića i ostalih članova uticajnog beogradskog rok sastava "Ekatarina Velika" (EKV). Kako navodi JMS, način rešavanja spora je "pozitivan primer u oblasti zaštite autorskog prava u Srbiji i ujedno podsticaj za nosioce prava i korisnike autorskih dela da sporove rešavaju mirnim putem, bez ulaženja u skupe i dugotrajne sudske postupke". "Sa stanovišta zaštite prava autora, ohrabruje spremnost izdavača ‘Multimedija mjuzik’ da brzom reakcijom otkloni povredu prava i spreči nastanak štetnih posledica", ističe JMS. Advokatska kancelarija je upozorila da se zaštita prava Milana Mladenovića ostvaruje individualno, a ne preko SOKOJ-a, i da će "protiv svih lica koja budu neovlašćeno iskorišćavala njegova dela pokrenuti odgovarajuće postupke u skladu sa zakonom".\nVladanu Matijeviću uručena nagrada „Meša Selimović“\nSrbija počasni gost u Lajpcigu


Novi trendovi: Kreiranje online iskustva za goste -\nJuly 28, 2020 July 28, 2020 srbookerscovid19, tripadvisor, turizam\nPosmatrajući period krajem prošle godine i trend koji je Airbnb započeo, Experiences (Iskustva) koja mogu da se rezervišu putem sajta, pokazali su se kao odlična ideja i vrlo brzo se trend proširio u svim zemljama gde je Airbnb dostupan. Nažalost, ove godine je došlo do širenja Covid19 virusa po svetu i turizam je doživeo potpuni šok, osim otkazivanja smeštaja, otkazivana su i iskustva zbog nemogućnosti putovanja u većini zemalja.\nDosetljivost i potreba da se poslovanje održi, dovela je do kreiranja online iskustava, osim na Airbnb-u i Tripadvisor se priključio ovoj mogućnosti za svoje korisnike. Spektar iskustava je širok, od kulinarskih videa, do virtuelnih tura kroz gradove i predele širom sveta. Mnogi ljubitelji novih iskustava su pozitivno ocenili ovaj trend, a vlasnicima i menadžerima smeštaja ova opcija je pružila mogućnost za dodatnim prihodom.\nOvu opciju treba da iskoristite da unapredite svoju interakciju sa bivšim i potencijalnim budućim gostima, ostvarite pozitivnu komunikaciju i prenesite im svoje znanje kako bi možda uskoro i lično odlučili da posete vas i vaš kraj.\nFokusirajte se na fitnes i zdravlje\nU toku prvog talasa pandemije, fokus je mnogima se prebacio na to kako da održe i unaprede svoje zdravlje u periodu ograničenog kretanja. Tražnja za online treninzima je doživela ogroman rast i spremnost da se plati za ovu uslugu je proporcionalno veća trenutno.\nUkoliko imate neke domaće recepte, za salate, jela koja su puna vlaknima i potrebnim vitaminima, možete da organizujete i online časove kuvanja.\nAko želite da odete korak dalje, možete svoje apartmane ili sobe da unapredite, tako što ćete ih opremiti potrebnom opremom za treniranje i za kuvanje. Ova dodatna unapređenja mogu da znače, za goste koji žele da putuju i da imaju mogućnost da ono što su naučili od vas ili drugih direktno upotrebe, dok su na odmoru.\nOsim toga, svojim gostima možete da omogućite da pristupe direktno vašim video uputstvima za kuvanje i za treniranje, tokom boravka u smeštaju. Postoji nekoliko mogućnosti kako to možete da organizujete:\nQR pristup video materijalima koji su skladišteni na nekom od cloud servera. Tako vaši gosti mogu da skeniraju QR kod, pristupe videima i uživaju u online iskustvu koje im nudite, tokom svog boravka u vašem smeštaju\nProsleđivanje link-a ka cloud folderu na kojem se nalaze materijali. Primer: One Drive, Dropbox… skladištite sve video materijale na nekom od cloud sistema i sa gostima možete da ih podelite. Ovu mogućnost možete da unapredite automatizovanjem slanja poruka, a ukoliko ste naš korisnik, ta opcija postoji u sistemu i svaki gost na dan dolaska može da dobije pozdravnu poruku, zajedno sa svim materijalima koje želite da podelite sa njima.\nNešto drugačije – lokalna kultura, običaji i znamenitosti\nDa li ste imali u planu da posetite Koloseum, Ajfelov toranj ili neku drugu svetsku atrakciju? Toliko je raznovrsnih mogućnosti koje su sada ograničene za posetioce, a želja da se vidi nešto novo kod mnogih nije opala. Vašu lokalnu atrakciju možete da prikažete kroz jedan video vodič, sa informacijama koje su manje ili teže dostupne da se nađu na internetu. Posetioci žele da čuju šta je to što vaš kraj deli od ostalih, šta je to što može da ih oduševi i zbog čega bi i drugima preporučili da posete vaš kraj, zbog toga je naš savet da ove informacije, u pažljivo pripremljenoj priči, podelite sa njima.\nUnapredite svoje iskustvo sa gostima, pažljivo razmislite šta je to što želite da podelite sa njima, da im ponudite i time ih dodatno osvojite. Pandemija jeste potresla turizam, ali situaciji se moramo svi prilagoditi i osmisliti nove načine promovisanja destinacija.


Fudbal - Fudbal: Važna pobeda Borca u Kikindi\nNapisano u kategoriji Fudbal, 24 avgusta, 2013\nFudbaleri starčevačkog Borca, nakon prošlonedeljne važne pobede nad Bačkom Topolom, našli su se pred još jednim izazovom u najavljenoj trci za prvo mesto, u Vojvođanskoj ligi-grupa Istok. Gostovanje u Kikindi, (24.avgusta 2013.godine) istoimenoj ekipi predstavljalo je test može li ekipa Miljana Blazovića, koja je u ovoj sezoni znatno pojačana i koja je istakla kandidaturu za viši rang, da se već u samom startu prvenstva učvrsti u vrhu tabele.\nOFK Kikinda je takođe slavila u prvom kolu vojvođanskog Istoka, pa je ova utakmica na neki način predstavljala i derbi kola.Od samog starta obe ekipe krenule su angažovano i otvoreno s ciljem da se postigne pogodak. Nešto više od igre u prvom delu imali su Starčevci. Već u 27.minutu internacionalac Viktor Agbo na nabačenu loptu s leve strane od Nikolova, glavom šalje loptu u nebranjeni deo protivničkog gola za 0:1. Samo nekoliko minuta kasnije dosuđen je jedanaesterac za Kikindu, nakon igranja rukom u šesnaestercu Borca, međutim golman gostujućeg tima Luković brani udarac sa “bele tačke”, tako da je ostalo 0:1 za Starčevce.\nPred kraj prvog poluvremena zbog navodnog ofsajda Nikolova, poništen je još jedan pogodak Borca, čini se – neopravdano.Međutim, Borac je nastavio s agresivnom igrom što je donelo još veću prednost Starčevcima tri minuta pre kraja prvog dela igre kada je Đaković primio jednu dubinsku loptu na i 16 metara, prevario dvojicu odbrambenih igrača domaće ekipe i neodbranjivo poslao loptu u gornji desni ugao domaćeg golmana, za 0:2.\nU drugom poluvremenu u ekipi Borca umesto povređenog Nikolajeva i rovitog Agboa u igru ulaze Obradović i Makarun. Igra Borca i dalje se bazirala na napadima i težnji da se postigne još koji pogodak. Sredinom drugog poluvremena, na centaršut Đakovića s leve strane Nikolov glavom šalje loptu u gol, za konačnih 0:3.\nU nastavku igre kapitena Perovanovića zamenio je Stanisavljević. Domaći se uprkos visokom vođstvu gostiju nisu predavali tako da je do kraja meča viđena lepa igra sa još nekoliko šansi na obe strane. Utakmici na Gradskom stadionu u Kikindi prisustvovalo je oko 150 gledalaca, od kojih je utakmicu pratilo i tridesetak Starčevaca.\nNakon dva kola FK Borac je na prvom mestu sa šest osvojenih bodova i gol razlikom 6:2. Narednog vienda fudbaleri Borca na svom terenu dočekuju imenjaka iz Sakula, a utakmica počinje u 16.30 minuta.


Ustanova kulture u Srbobranu poziva sve zainteresovane na ovaj dvočasovni balet za decu i odrasle, koji vodi u svet bajki, bezbrižnosti i veselja. Cena ulaznice i prevoza iznosi 600 dinara, a prijave su moguće u samom Domu kulture ili na brojeve telefona: 021/731-919 i 063/411-451.\nTreći i poslednji balet velikog kompozitora Petra Iljiča Čajkovskog, ''Krcko Oraščić'' ili Ščelkunčik (prema ruskom nazivu) delo je koje, ne samo simfonijskom dramatičnošću svoje muzičke osnove, nego i neodoljivim šarmom bajke, predstavlja izazov za svaki baletski ansambl koji neguje tradicionalni repertoar.\nTaj balet se već više od jednog veka izvodi u celom svetu, u različitim verzijama, koje manje ili više odstupaju od one, originalne, prvi put predstavljene publici u Marijinskom teatru u Peterburgu 6. decembra 1892. godine. Pri tome se nastoji da se u režijskom, koreografskom i slikarskom postupku ta ljupka baletska bajka obogati i nadgradi da bi, na određeni način, bila zanimljivija savremenom gledaocu.\nTa riznica lepote, misaonosti i osećajnosti, koja je sadržana u baletu ''Krcko Oraščić'', pruža gotovo bezbrojne mogućnosti baletskim umetnicima – koreografima, balerinama i igračima, a i pozorišnim slikarima. Sasvim je izvesno da i oni koji će tek stupiti na baletsku scenu neće zanemariti taj balet, te će svojim svežim i savremenim interpretacijama tu starinsku baletsku bajku učiniti uvek rado gledanom i u modernim vremenima.


Krivična prijava protiv direktora URE Zorana Mikića - Radio Tivat\n12 сеп Krivična prijava protiv direktora URE Zorana Mikića\nPosted at 10:06h in Politika\tby\tDragan Popadic\nJavno preduzeće Aerodromi Crne Gore (ACG) i njegov izvršni direktor Danilo Orlandić podnijeli su Osnovnom državnom tužilaštvu krivičnu prijavu protiv izvršnog direktora Građanskog pokreta URA Zorana Mikića zbog, kako tvrde, lažnog prijavljivanja Orlandića Vrhovnom državnom tužilaštvu (VDT) – pišu „Vijesti“.\nU prijavi od 4. septembra, navodi se da je Mikić “svjestan svog djela i znajući da je isto zabranjeno, lažno prijavio Orlandića da je izvršio krivično djelo, a znao je da izvršni direktor ACG-a to nije uradio”.\nURA je u aprilu VDT-u prijavila izvršnog direktora ACG zbog osnovane sumnje da je počinio krivična djela protiv bezbjednosti javnog saobraćaja iz Krivičnog zakonika zbog “ugrožavanja sigurnosti vazdušnog saobraćaja, bezbjednosti vazdušnog ili pomorskog saobraćaja ili nepokretne platforme, nesavjesnog nadzora nad javnim saobraćajem, nesavjesnog rada u službi”.\nIz URA su u aprilu javnosti predstavili fotografije koje, kako su naveli, prikazuju oštećenja poletno-sletne staze na aeorodromu u Tivtu, na koje je nadležnima u preduzeću Aerodromi ukazano kroz izvještaj Agencije za civilno vazduhoplovstvo. Orlandić je tada saopštio da sigurnost i bezbjednost saobraćaja na aerodromu Tivat nije bio, niti je ugrožen. Objašnjeno je da su tenderske i projektne procedure prolongirale početak sanacije. Staza je sanirana u julu.\nU obrazloženju prijave protiv Mikića navodi se da on nije ukazao na bilo koju radnju, ili propust dužne radnje, zbog koje je nastupila bilo koja zabranjena posljedica, koja predstavlja zakonsko obilježje nekog od krivičnih djela koja se adresiraju Orlandiću.\n“U okolnostima kada Mikić ne navodi da je Orlandić počinio bilo kakvu konkretnu radnju, koja predstavlja radnju izvršenja krivičnog djela, adresiranje uloge izvršioca tom prijavljenom je lažno. U podnijetoj krivičnoj prijavi nije ukazano na konkretnu opasnost po bezbjednost za vazdušni saobraćaj koja predstavlja zakonsko obilježje krivičnih djela koja su prijavom stavljena na teret. Bez postojanja radnje koja uzrokuje konkretnu opasnost po vazdušni saobraćaj nema ni krivičnog djela. U prijavi nije navedeno da je prilikom odvijanja vazdušnog saobraćaja na aerodromu u Tivtu došlo do bilo kakvog konkretnog događaja, koji bi predstavljao ugrožavanje bezbjednosti vazdušnog saobraćaja, a koji bi bio u direktnoj uzročno-posljedičnoj vezi sa postupanjem prijavljenog”, piše, između ostalog u prijavi protiv Mikića.\nKako se dodaje, analizirajući sadržinu podnijete krivične prijave protiv Orlandića, proizilazi zaključak da Mikić nije prijavio, niti u prijavi označio bilo koji životni događaj, niti bilo koju posljedicu već je, preskačući ove elemente svakog krivičnog djela, prijavio Orlandića kao izvršioca više krivičnih djela.\n“Ugrožava imidž Crne Gore”\nU prijavi protiv Mikića se navodi da on nije ni sačekao epilog eventualnog postupka nadležnih pravosudnih organa, povodom situacije na poletnosletnoj stazi aerodroma u Tivtu, već je u svojim obraćanjima medijima, ne poštujući prezumpciju nevinosti, iznosio navode kojima se ugrožava imidž Crne Gore kao turističke destinacije.\n“Neopreznim i neodmjerenim navodima, kojima se upoređuje situacija na tivatskom aerodromu sa željezničkom saobraćajnom nezgodom na Bioču, samo doprinosi stvaranju panike i straha kod građana, zbog čega ima indicija da u opisanom postupanju ima elemenata krivičnog djela izazivanja straha i panike”, piše u prijavi ACG-a i Orlandića.\nSkupština 10. avgusta sa pet tačaka dnevnog reda\nDr Joksimović: Trend umirivanja epidemiološke situacije u CG


Makedonija, Crna Gora i Albanija uvele sankcije Belorusiji - NOVA portal\nSvet Autor:Sputnjik15. jan. 202122:01\nPet evropskih država pridružilo se sankcijama Evropske unije Belorusiji, saopštio je Savet EU. "Zemlje-kandidati: Republika Severna Makedonija, Crna Gora i Albanija, kao i Island i Norveška, koje su deo Evropskog ekonomskog prostora, pridružuju se ovoj odluci Saveta", navodi se u saopštenju.\nTakođe se napominje da će, nakon ovog koraka, ove države voditi svoje nacionalne politike u skladu sa odlukom Saveta EU.\nŠvajcarska zamrzla Lukašenkova novčana sredstva\nEvropska unija je pozdravila pristupanje pet država trećem paketu sankcija Belorusiji, koji je stupio na snagu 17. decembra prošle godine.\nRanije je Evropska unija nekoliko puta objavljivala spisak sankcija Belorusiji i to 2. oktobra, 6. novembra i 17. decembra. Predsednik Aleksandar Lukašenko stavljen je na „crnu listu“ u drugom paketu.\nOsim toga, održavaju se i mitinzi pristalica Lukašenka, čija je inauguracija održana 23. septembra. Policija je saopštila da se protesti u Belorusiji radikalizuju. Evropska unija više puta je izjavljivala da ne priznaje rezultate predsedničkih izbora u Belorusiji. U međuvremenu, niz zapadnih zemalja uveo je individualne sankcije licima za koje se veruje da su umešana u izborna kršenja i suzbijanje protesta.


Časopis Industrija :: Od 1. januara 2022. godine biće uvedene dodatne poreske olakšice za zapošljavanje mladih\nOd 1. januara 2022. godine biće uvedene dodatne poreske olakšice za zapošljavanje mladih, najavila je premijerka Srbije Ana Brnabić na sednici Skupštine na kojoj poslanici postavljaju pitanja članovima vlade.\nOdgovarajući na pitanje poslanika SVM Akoša Ujheljija, ona je kazala da su olakšice planirane i zbog toga što je velika stopa nezaposlenosti u populaciji.\n„U ovom trenutku planirane su dodatne poreske olakšice za zapošljavanje mladih jer imamo visoku stopu nezaposlenosti nešto više od 20 odsto“, kazala je Brnabić. Dodatne olakšice posebno će biti namenjene mladima koji treba da dobiju prvo radno mesto.\nPrema njenim rečima, program Moja prva plata ide dobro, a razmatra se sa ministrom finansija Sinišom Malim da se izdvoje dodatna sredstva i proširi sam program.\nTakođe, premijerka je najavila i smanjenje poreza za ulaganje u inovacije, kako bi se dodatno stavio fokus na investicije za dodatu vrednost.\n„Nastavićemo sa investicijama u infrastrukturu, biće dodatni budžet za investicije u zaštitu životne sredine jer su i to investicije u infrastrukturu, zatim vodovodne, kanalizacione mreže, transfer stanice. Nadamo se da nećemo imati potrebe da toliko novca ulažemo u podršku privredi zbog posledica pandemije, jer se nadamo da je najgore iza nas“, kazala je Brnabić.


Čekajući rode « IZRAZ\nPsihološki aspekti nepolodnosti\nNeplodnost, medicinski potpomognuta oplodnja i psihološki faktori koji su u vezi sa njima su teme o kojima se dosta govori i piše u posljednje vrijeme. Nažalost, često se od osoba koje su suočene sa problemom neplodnosti mogu čuti iskustva o nedostatku podrške, zanemarivanju njihovih osjećanja, stresa koji osjećaju suočavajući se s tim životnim izazovom.\nU stručnim krugovima, neplodnost se definiše kao nemogućnost da se, prirodnim putem, začne, održi trudnoća i rodi zdravo dijete. Prema podacima Svjetske zdravstene organizacije ovo je problem koji pogađa 10-15% populacije u reproduktivnim godinama, te je karakterističan za sve dijelove svijeta, gotovo sve kulture i slojeve društva. Interesovanje za medicinski potpomognutu oplodnju je sve veće, kao i broj djece začete i rođene pomoću in vitro oplodnje, pogotovo u zapadnom svijetu. Sve ovo je uticalo i na povećan interes za psihološke aspekte ovog problema i načine uticaja na njih.\nKada govorimo o psihološkim aspektima neplodnosti mi u stvari govorimo o tome kako naši psihološki procesi (mišljenje, osjećanja, motivacija…) utiču na nastanak nepolodnosti i uspješnost procedura potpomognute oplodnje i kako, sa druge strane, neplodnost i borba protiv nje utiču na naše emocionalne reakcije i kvalitet našeg života. Najjednostavnije rečeno – naša reakcija na stres i doživljavanje emocija kao što su depresivnost i anksioznost utiču na hormone koji su važni za nastanak i održavanje zdrave trudnoće. Sa druge strane, osobe koje se suočavaju sa neplodnošću povremeno osjećaju izražene psihološke simptome depresivnosti i anksioznosti, te nezdrave i neadekvatne reakcije na stres. Kako će osoba reagovati prilikom suočavanja sa neplodnošću zavisi od toga koliko je za nju roditeljstvo važno, zatim kakve su rodne uloge u društvu u kome živi, koliko je jak socijalni pritisak da se postane roditelj i na koji način neplodnost utiče na seksualni život para.\nKada se osoba suoči sa problemima sa začećem ona može da osjeća šok, izraženu tugu, depresivnost, bijes, anksioznost, frustraciju, da gubi samopouzdanje, te da misli kako gubi kontrolu nad svojim životom. Reakcije su nešto intenzivnije kod žena nego kod muškaraca, a one se odražavaju i na odnose među partnerima, njihovo zadovoljstvo brakom ili vezom, te i na samu stabilnost odnosa. Važno je pomenuti da i sam proces medicinski potpomognute oplodnje utiče na psihološku dobrobit para i pojedinaca (neizvjesnost, neuspjeli pokušaji, nuspojave lijekova, veliki broj medicinskih procedura, finansijski problemi itd.)\nNa koji način možemo da utičemo na naše reakcije na problem neplodnosti? Tako što ćemo prepoznati kada su naše reakcije nezdrave i intenzivne, prepoznati da one nezdravo utiču na našu dugoročnu dobrobit, pa i na sam proces potpomognute oplodnje i odnos sa našim partnerom. Obratiti pažnju na koji način mi mislimo o problemu neplodnosti, da li ga doživljavamo kao nešto što nama nije smjelo da se desi, nešto tragično, što ne možemo da prevaziđemo, jer to su razmišljanja kojima sebe uvodimo u nezdrave emocionalne reakcije. Korisno je potražiti stručne članke na internetu i knjige koje mogu pomoći u prevazilaženju problema. Od izuzetnog je značaja da obezbjedimo sebi podršku u vidu porodice i prijatelja, medicinskog osoblja, te da se obratimo za stručnu pomoć kada osjetimo da nam je potrebna. Ta pomoć može da bude u vidu savjetovanja, psihoterapije (inidividualne i bračne), grupa podrške. Savjetovanje i psihoterapiju možete da potražite bilo kao pojedinac, da biste dobili pomoć u prevazilaženju vaših ličnih reakcija, bilo kao par kome je potrebna podrška da unaprijedi svoj odnos. Psihoterapija, savjetovanje, podrška bliskih ljudi, samopomoć će vam pomoći da osnažite sebe i da se na adekvatniji način nosite sa izazovom neplodnosti.\nZoja Lakić, psiholog i psihoterapeut\nInicijativa za rast i razvoj, izrazbl@gmail.com, +387 65 026 344


Priština odbila predlog Beograda u Briselu "kako bi nastavila da obmanjuje javnost" | DNEVNE\nFOTO TANJUG/ MARINA MAKSIMOVIC/ nr\nKako je rekao, do toga je došlo jer su predstavnici Beograda, kako je naveo, morali da se suoče sa tvrdnjama da nema problema interno raseljenih i izbeglih lica i sa negiranjem navoda da na KiM postoji 18.000 uzurpiranih kuća i stanova.\nÐurić je rekao da je u Briselu danas, u okviru nastavka dijaloga na ekspertskom nivou, razgovarano o pitanjima nestalih i prognanih i o ekonomskoj saradnji.\nOn je dodao da je pomenuto i pitanje narušavanja zaštićene zone kod manastira Dečani, kao i i Zajednice sprskih opština.\n“Po mnogo čemu neprijatni, jer smo morali da se suočimo sa tvrdnjama druge strane da tobože nema problema nestalih i interno raseljenih i izbeglih lica, sa negiranjem tvrdnje da na KiM postoji 18.000 uzurpiranih kuća i stanova, što se čak pominje i u izveštajima OEBS-a i sa tvrdnjama da ne postoji nijedna jedina, da je svaka osoba koja je htela da se vrati na KIM do sada mogla to da uradi, ali da se Srbi nisu vratili jer nisu želeli”, naveo je Ðurić.\nDirektor Kancelarije za Kosovo i Metohiju Marko Ðurić izjavio je danas da je u Briselu predložio da se Beograd i Priština dogovaraju o sadržaju izjava predstavnika obe strane nakon sastanaka u okviru dijaloga, kako ne bi dolazilo do širenja dezinformacija, međutim, kaže, Priština je taj predlog odbila kako bi nastavila da obmanjuje javnost.\nPutin odlučio da “otpiše” dug Belorusiji\nÐurić je tako odgovorio na pitanje Tanjuga u Briselu da li je specijalnog izaslanika EU za dijalog između Beograda i Prištine Miroslava Lajčaka upitao da li je upozorio predstavnika Prištine zbog izjava u javnost da “ili će doći do međusobnog priznanja ili proces propada”.\n“Naravno da sam ga pitao, rekao sam da to nikakvog smisla nema, da je to neistinito i štetno za same pregovore, kao i da reakcije međunarodne zajednice moraju da budu mnogo oštrije da bi se sprečilo podrivanje procesa do koga dolazi kroz širenje laži o sadržini razgovora”, rekao je Ðurić.\nIz razgovora sa predstavnicima u Briselu, Ðurić kaže da je stekao utisak da oni nisu oduševljeni širenjem lažnih vesti o sadržani tih razgovora.\n“Ja sam čak predložio da se dogovorimo o sadržini i tekstu naših izjava, da bi postojala jasnoća, a ne dezinformacije. Oni (Priština) na tako nešto nisu pristali, zato što žele da obmanjuju sopstvenu , ali i međunarodnu javnost. Možda se tako nadaju da će nekoga u svetu prevariti da ponovo prizna jednostrano proglašenu nezavisnost KiM”, naveo je Ðurić.\nNa pitanje da li od septembra možemo očekivati nove teme između Beograda i Prištine, s obzirmo da je Lajčak izjavio da se danas radi o finalizaciji započetih razgovora, Ðurić kaže da Beograd od Lajčaka očekuje finalizaciju primene Sporazuma o Zajednici srpskih opština.\nPOKLONILA 2 KUĆE PORODICI S TROJE DECE! Dragana ima OGROMNO srce, koje krije tugu zbog velike tragedije\n“Ta finalizacija čeka već sedam godina… Pa da malo finalizujemo plan implementacije koji omogućava Srbima da imaju svoju kontrolu nad bezbednošću u lokalnim sredinama, svoje prostorno planiranje, nesmetano školovanje, zaštitu manastira Visoki Dečani i ostalo”, poručio je Ðurić.


Politika: Dačić: Postoji pritisak da ove ili sledeće godine postignemo sporazum sa Prištinom - BalkaniYUm.TV '); } //]]>\nDačić: Postoji pritisak da ove ili sledeće godine postignemo sporazum sa Prištinom\nDačić je za Radio-televiziju Srbije (RTS) kazao i da države koje su priznale jednostrano proglašenu nezavisnost Kosova greše kada tvrde da je taj proces nepovratan.\n"Kako može da bude nepovratan ako ima zemalja koje povlače odluku o priznanju? Veliki broj zemalja danas razmišlja o odluci da prizna Kosovo. Mnoge od njih imaju slične probleme, poput Papue Nove Gvineje koja ima referendum o otcepljenju dela svoje teritorije. Kad takvi problemi zakucaju na njihova vrata, moraju dobro da razmisle o priznanju Kosova", kazao je ministar.\nPo njegovim rečima, zapadne zemlje koje su među prvima priznale nezavisnost Kosova brane tom odlukom svoju politiku iz devedesetih godina prošlog veka.\n"Teško će oni promeniti stav o Kosovu, to je logičan kraj takve politike od raspada Jugoslavije preko bombardovanja do jednostranog pproglašenja nezavisnosti. To je njihova samoodbrana ali ih strašno nervira što nagovaramo pojedine zemlje da povuku priznanje. Oni misle da je nemoguće da broj zemalja koje su priznale Kosovo padne ispod 100, samo neka misle tako", kazao je Dačić.\n"Za to su potrebni dobri bilateralni odnosi sa tim državama, česte posete, zajednički interesi. Postoji mnogo zemalja u koje retko idemo a kojima treba posvetiti veću pažnju, poput Azerbejdžana", kazao je Dačić dodajući da se bez obzira na veličinu pojedinih država, mere njihovi glasovi u međunarodnim organizacijama.\nKomentarišući izjavu ministra odbrane Aleksandra Vulina o promeni prioriteta spoljne politike Srbije, Dačić je rekao da članstvo u EU ostaje jedan od prioriteta "ali ne po svaku cenu".


pink.rs | PROMOCIJA TURIZMA - U Palermu besplatno noćenje moguće u više od 50 hotela\nPROMOCIJA TURIZMA - U Palermu besplatno noćenje moguće u više od 50 hotela\nSve je više hotela koji su zainteresovani za inicijativu lokalnog udruženja hotelijera Federalbergi u saradnji sa menadžmentom aerodroma u Palermu koja će trajati tokom 2020. godine, prenose sicilijanski mediji.\nTuristi i turističke agencije koji su zainteresovani mogu videti ponudu hotela koji su se pridružili inicijativi na sajtu aerodroma Palermo (aeroportodipalermo.it <http://aeroportodipalermo.it>) i opredeliti se za hotel, a po dolasku u smeštajni objekat neophodno je dati na uvid avionsku kartu.\nItalija je 3. juna posle skoro tri meseca blokade otvorila granice za dolaske iz zemalja Evropske unije i Šengena, a EU će možda otvoriti spoljne granice za države Zapadnog Balkana početkom jula po preporuci Evropske komisije.\nOvo je najjeftinije odmaralište u Evropi\nPromocija italijanskog turizma uz pomoć Kjare Feranji\nUSKORO MOGUĆ ODMOR U ŠPANIJI? Od jula ukidanje karantina za inostrane putnike\nTurska: Pucnjava na Univerzitetu, ubijeno četvoro zaposlenih\nStudenti se vraćaju u domove i na fakultete sredinom maja


Proteklih dana povećan broj građana na punktu za vakcinaciju u Pljevljima - CdM\nProteklih dana povećan broj građana na punktu za vakcinaciju u Pljevljima\nFoto: PV Informer\nProteklih dana pojačano je prisustvo građana na punktu za vakcinaciju Doma zdravlja u Pljevljima.\nPV Informer je od rukovodioca vakcinacije u Domu zdravlja Pljevlja Zorana Markovića, dobila potrebne informacije za građane Pljevalja i Žabljaka koji žele da se vakciniše protiv epidemije Covid 19.\nOko 8 časova iako je vikend, a u vrijeme kad je jedan od urednika portala boravio u hodniku ambulante za vakcinaciju, bilo je prisutno više građana koji su čekali da se vakcinišu, s tim što je među njima bilo prisutno i građana mlađe životne dobi, što je za svaku pohvalu. Takođe i parking ispred zgrade za vakcinaciju bio je popunjen vozilima građana koji su pristigli za vakcinaciju.\nZbog završetka radova na grijanju prostorije za vakcinaciju su već nekoliko dana izmještene na sprat zgrade Doma zdravlja u čijem prizemlju rade pedijatri za djecu.\nPrema riječima Markovića medicinski radnici bi se u stare prostorije za vakcinaciju koje se nalaze u zgradi u kojoj se nalaze prostorije stomatologa i ambulanta ORL trebali vratiti za nekoliko dana, a radno vrijeme je od 7-15 časova, svaki dan osim nedjelje, s tim što se dio dana koristi za rad na terenu.\nZadnji podatak o broju vakcinisanih za opštine Pljevlja i Žabljak prvom dozom vakcine iznosio je prije dvije nedelje 7980 vakcinisanih i 7500 revakcinisanih drugom dozom vakcine, od kojih je velika većina iz opštine Pljevlja.\nNovi podaci koje je dobila redakcija portala u subotu 31 jula od dr Markovića za opštine Pljevlja i Žabljak iznose : „Za vakcinisanje prvom dozom vakcine do sad je vakcinisano 8600 građana, a drugom dozom 7800 građana.Po tim podacima za protekle dvije nedelje vakcinisalo se novih 620 građana, a prisutno je na punktu za vakcinaciju sve više zainteresovanih građana za vakcinaciju, pa se ispred prostorije za vakcinaciju čeka na red.\nSigurno je da će nove mjere koje je donijelo nadležno Ministarstvo i Institut za javno zdravlje doprinijeti još većem interesovanju građana za vakcinaciju.\nŠto se tiče procedure prije primanja vakcine izvrši se uvid u elektronski karton o istoriji bolesti kao i osnovni pregled, što je obaveza u utvrđivanju eventualnih alergija ili drugih hroničnih oboljenja, povišene temperature, hipertenzije, kašlja i sličnih oboljenja, a u slučaju da trenutno postoje ekstremne vrijednosti krvnog pritiska, šećera onda to privremeno odlaže vakcinaciju.\nTakođe je i dalje na snazi odluka Instituta za javno zdravlje i Ministarstva zdravlja da se na teren ide ako u jednoj porodici ima dvoje i više zainteresovanih članova porodice, iako zbog manjka kadra poželjno bi bilo da svi građani koji su u mogućnosti dođu na vakcinaciju u prostorije Doma zdravlja.\nNa raspolaganju trenutno ima „Sinofarm“ (kineska) vakcina, a jednom nedeljno od Instituta za javno zdravlje dobija se određena količina vakcine „Fajzer“. Za Fajzerovu vakcinu se zakazuje u Domu zdravlja, postoji spisak i građani se pozivaju po dinamici pristizanja vakcina i spisku zakazivanja, a za Sinofarm vakcinu nije potrebno zakazivanje, već se vakcinaciji pristupa po dolasku u prostorije za vakcinaciju, s tim što je važno napomenuti da pored rada u ambulanti, obavlja se i terensko vakcinisanje po pozivu građana preko broja call centra 1717, a vrši se vakcinisanje na terenu na teritoriji čitave opštine.\nOno što je za pohvalu je da je za proteklih nedelju dana bio mali broj novooboljelih od Covid 19 u opštini Pljevlja. Pridržavanje osnovnih mjera uz neophodnu vakcinaciju je izuzetno važno da opština Pljevlja održi takvo stanje zdravlja građana. U skladu sa tim nadležni iz Doma zdravlja Pljevlja pozivaju građane da budu odgovorni prema sebi i drugima i da se obavezno vakcinišu da bi se epidemiji Covid 19 što prije vidio kraj.\nTagsepidemiološke mjere koronavirus Ministarstvo zdravlja pandemija Pljevlja vakcinalni punktovi\nGlavni grad i i ICT Klaster Cortex podržali sedam Start UP-ova\nLukašenko: Ne uvozimo vakcine sa Zapada, ruske i kineske bolje\nBratić u Grčkoj: Uspostavljanje saradnje između dvije zemlje u oblasti kulture i sporta\nDamjanović više nije član Biroa za operativnu koordinaciju, imenovana Milena Petričević


U FBiH svečano, u RS radno - Kozarac.ba\n1. Marta 2006.\nDan nezavisnosti danas je, kao i mnogo godina unazad, proslavljen u jednom dijelu zemlje, dok je u drugom prošao kao i svaki drugi radni dan.\nČetrnaest godina nakon što se 65 odsto građana, većinom Bošnjaka i Hrvata, na referendumu izjasnilo za BiH kao samostalnu državu, praznik još nije prihvaćen u cijeloj državi.\nSve političke snage u RS protive se uvrštavanju ovog praznika u državni praznik, dok u FBiH vlada konsenzus da Dan nezavisnosti mora biti 1. mart.\nPodijeljenost oko 1. marta danas se mogla osjetiti u svim gradovima BiH: u Sarajevu i drugim gradovima sa bošnjačkom većinom se slavilo, dok je u Banjoj Luci i drugim centrima RS sa srpskom većinom vladala, uobičajena, nimalo praznična atmosfera.\nJedini izuzetak je bio distrikt Brčko, gdje je vlast privatnicima ostavila na volju da li će da slave ili ne, dok su institucije, uključujući i Vladu, normalno radile. To je, ipak, naljutilo lokalne aktiviste SDA koji su se u znak protesta okupili ispred stare Vijećnice.\nSulejman Tihić je u Sarajevu izrazio uvjerenje kako će doći vrijeme kada će Dan nezavisnosti proslavljati svi narodi i građani BiH.\n“To vrijeme dolazi, kao što je došlo vrijeme da imamo jednu vojsku, što je bilo nezamislivo do unazad godinu, kao što je bilo nezamislivo i da ćemo promijeniti Ustav”, istakao je Tihić, koji je povodom 1. marta položio cvijeće ispred Vječne vatre, odao počast na šehidskom mezarju “Kovači” i ispred mezara prvog predsjednika Predsjedništva RBiH Alije Izetbegovića.\nU povodu 1. marta svečana akademija održana je u Parlamentarnoj skupštini BiH, kojoj su prisustvovali predstavnici političkog, kulturnog i javnog života grada, kantona i države.\nSilajdžić prihvatio ponuđena rješenja, Dodik odbio sve\nOdgovornost prepustio domaćim političarima\nSvi putevi vode do Lajčaka


utorak, 5. jun 2018. 16:17h\nPremijerna promocija u Srbiji knjige "Neverovatna priča o džinovskoj krušci" biće upriličena u sredu, 6. juna, u 11 sati u Kulturnom centru Pančeva.\nU izdanju Kreativnog centra objavljena je "Neverovatna priča o džinovskoj krušci", slikovnica namenjena predškolcima i mlađim osnovcima koju je napisao i ilustrovao Jakob Martin Strid promo\nPromociji će prisustvovati urednica izdanja Slavica Marković i zamenica ambasadora Kraljevine Danske u Beogradu Marianne Gade Topac.\nU izdanju Kreativnog centra, a na inicijativu Ambasade Kraljevine Danske u Beogradu, objavljena je "Neverovatna priča o džinovskoj krušci", slikovnica namenjena predškolcima i mlađim osnovcima koju je napisao i ilustrovao Jakob Martin Strid, višestruko nagrađivani danski pisac i ilustrator. Izdavanje ove luksuzno opremljene knjige finansijski su podržale Ambasada Kraljevine Danske u Beogradu i Danska fondacija za umetnost.\nKnjiga Neverovatna priča o džinovskoj krušci čitaocima u Srbiji biće predstavljena 6. juna u Pančevu, u okviru dečjeg festivala BUDI (Bijenale umetničkog dečjeg izraza), na kojem je ove godine Danska počasni gost. Nakon promocije knjige biće prikazan animirani film snimljen prema istoimenoj knjizi.


Konferencija ministara NATO-a - 2002-09-24\nNATO je bio osnovan da bi se suprotstavio sovjetskom izazovu Zapadnoj Evropi u vreme Hladnog rata. Posle raspada Sovjetskog Saveza vojnici NATO-a poèeli su da rade na èuvanju mira i na rešavanju sukoba na Balkanu. Ali alijansi je sada potrebno novo usmerenje pa je njen generalni sekretar, Džordž Robertson, rekao da bi morala da bude spremna da se uhvati u koštac sa - kako je rekao - zloèinaèkim državama naoružanim oružjem za masovna uništavanja. Robertson nije posebno pomenuo Irak ali je pozvao na razbijanje opasnosti koja potièe od takvih zemalja, kada politika odvraæanja ne daje rezultate. Te reèi su povoljno primljene od strane Sjedinjenih Država koje vrše pritisak na svoje, èesto oklevajuæe saveznike, da podrže akciju protiv iraèkog predsednika Sadama Huseina. Da bi se ojaèala sposobnost NATO-a da deluje protiv novih opasnosti po bezbednost, amerièki sekretar za odbranu Donald Ramsfeld predložio je alijansa osnuje udarne snage od oko 20 hiljada vojnika koje bi sprovodile vojne operacije svuda u svetu. Prema tom predlogu, jezgro od oko 5 hiljada vojnika, moglo bi da stupa u dejstvo u roku od sedam do 30 dana. Pre nego što je u nedelju krenuo iz Vašingtona Ramsfeld je rekao da se taj predlog zasniva na sliènom planu koji bi trebalo da amerièkim oružanim snagama omoguæi brže reagovanje na nove vrste bezbednosnih problema:\n”Moj predlog se zapravo ne razlikuje od onoga što èinimo ovde u Sjedinjenim Državama. Prema tom predlogu, jedan od oblika preobražaja NATO-a bilo bi razvijanje snaga za brzo delovanje koje bi mogle da reaguju na probleme u roku od nekoliko dana, a ne nedelja ili meseci, i koje bi bile dovoljno svestrane da se hvataju u koštac sa problemima kakvi postoje danas.“\nU Varšavi, Ramsfeld je rekao kolegama da æe NATO postati nevažan ako ne bude osnovao takve snage. Jedan funkcioner alijanse je izjavio da su saveznici sa pažnjom saslušali Ramsfeldovo izlaganje. On je dodao da je svih 18 zemalja pozdravilo taj plan i obeæalo da æe ga razmotriti, ali da su neke od njih insistirale da to ne bi smelo da potkopa stvaranje evropskih snaga za brzo reagovanje, koje bi trebalo da postanu operativne iduæe godine. Za osnivanje udarnih snaga NATO-a biæe potrebno najmanje dve godine, ukoliko Ramsfeldov plan bude usvojen na samitu alijanse, kasnije ove godine, u Pragu. Pomenuti funkcioner NATO-a je rekao da bi udarne snage NATO-a bile sposobne da ratuju u udaljenim oblastima, dok bi evropske snage za brzo reagovanje trebalo da se usredsrede na èuvanje mira i spreèavanje sukoba u podruèju Evrope.


ODRŽANA SEDNICA SAVETA ZA PRAĆENJE PRIMENE PREPORUKA MEHANIZAMA UN ZA LJUDSKA PRAVA: Od 144 preporuke UN, Srbija prihvatila da sprovede 139\nU Palati "Srbija" održana je peta sednica Saveta za praćenje primene preporuka mehanizama UN za ljudska prava u novom sazivu i Javno slušanje posvećeno predstavljanju Izveštaja za treći ciklus UPR-a.\nPredsednica Saveta i direktorka vladine Kancelarije za ljudska i manjinska prava Suzana Paunović istakla je da će novi saziv Saveta nastaviti da kontinuirano prati sprovođenje obaveza koje je Srbija preuzela u oblasti zaštite i unapređenja stanja ljudskih prava.\n"Prvi put Vlada je uspostavila telo koje je zaduženo da prati sve preporuke koje dobijamo od Ujedinjenih nacija u cilju zaštite i unapređenja ljudskih prava i to telo sastavljeno je od najviših funkcionera u ministarstvima", istakla je Paunovićeva otvarajući petu sednicu.\nPrema njenim rečima, na jednom mestu ima pregled svih preporuka koje daju Ujedinjene nacije nakon predstavljanja državnih izveštaja gde je za svaku od tih preporuka određen državni organ zadužen za ispunjavanje date preporuke sa jasno definisanim rokovima.\nSve sednice Saveta su otvorene i za učešće civilnog društva i nezavisnih tela, navela je Paunovićeva.\n"Mi smo kao država 2013. godine od UN dobili 144 preporuke, od kojih smo prihvatili da sprovedemo njih 139", podsetila je Paunovićeva.\nPredsednica Saveta je navela da su usvojeni brojni zakoni, strategije i akcioni planovi u oblasti ljudskih prava koji omogućavaju da građani lakše ostvare svoja prava, dodajući da se sprovođenje tih dokumenata redovno prati i o tome izveštava Vlada.\nPrema rečima Paunovićeve, na preporuke koje nisu u potpunosti ispunjene Vlada će snažno raditi u narednom periodu.\nČlanovi Saveta su u prisustvu nezavisnih državnih organa, udruženja građana i međunarodnih organizacija razmatrali sprovedene aktivnosti od poslednje sednice Saveta, kao i obaveze koje treba sprovesti u narednom periodu kada je u pitanju predstavljanje državnih izveštaja u oblasti ljudskih prava Ujedinjenim nacijama.\nU izradi ovog izveštaja učestvovali su predstavnici u ministarstvima i službama Vlade koji su prošli odgovarajuće obuke za praćenje preporuka UN za ljudska prava i koje su u svojim organima prate njihovo sprovođenje.\nDoprinos izradi državnog izveštaja dale su i organizacije civilnog društva – Komitet pravnika za ljudska prava (Yucom), Amiti i Centar za prava deteta i to istraživanjem na terenu sprovođenja preporuka.\nU procesu izrade izveštaja održani su konsultativni sastanci i sa nezavisnim telima i drugim organizacijama civilnog društva o načinu njihovog uključivanja u izradu državnog izveštaja, navodi se u izveštaju.\nU trećem izveštaju navodi da je više od 90 odsto preporuka dobijenih u drugom ciklusu UPR-a ispunjeno.\nU skladu sa Poslovnikom o radu Saveta, nakon završene sednice održano je Javno slušanje posvećeno predstavljanju Izveštaja za treći ciklus UPR-a koji je naša država pripremila.\nKroz sistem izveštavanja prolaze države članice UN i sve imaju obavezu da na četiri godine daju pregled šta je ispunjeno od preuzetih obaveza, odnosno šta država preduzima da ispuni obaveze koje eventualno nije do ponovnog pregleda.\nPored članova Saveta Javnom slušanju prisustvovale su kontakt osobe i njihovi zamenici u ministarstvima i službama Vlade koji su učestvovali u pisanju izveštaja, predstavnici organizacija civilnog društva, nezavisnih tela i međunarodnih organizacija.\nVlada Republike Srbije je na sednici održanoj 31. oktobra 2017. godine usvojila Izveštaj za treći ciklus Univerzalnog periodičnog pregleda.\nIzvor: Vebsajt RTS, 31.10.2017.


f Iskustva skandinavskih zemalja kao pomoć Srbiji - Arhus Centar Subotica\nIskustva skandinavskih zemalja kao pomoć Srbiji\nSrbija bi boljim iskorišćavanjem, odnosno recikliranjem smeća, mogla da ima godišnji prihod od 100 miliona evra, ocenio je danas izvršni direktor Nordijske poslovne alijanse u Srbiji Uroš Mihajlović.\nMihajlović je na prvoj tribini te organizacije, koja je bila posvećena održivom ekološkom poslovanju u Srbiji pod nazivom "Učiti od najboljih", kazao da bi se u razvoju reciklažne industrije u Srbiji mogla iskoristiti iskustva skandinavskih zemalja, koje, kako je naveo, prednjače u toj oblasti i koje mogu pokazati kako se resusi troše na najefikasniji način.\n"Neophodno je aktivnije pristupiti promeni ekološke politike zemlje, i promeniti sadašnji model po kome se sredstva za ekologiju izdvajaju za ad hoc aktivnosti, a ne za strateški razvoj ove oblasti", kazao je on.\nDodao je da bi se boljom preraspodelom ionako nedovoljnih sredstava i ulaganjem u inovacije i nove ideje doprinelo poboljšanju zaštite životne sredine, ali i stabilnijem razvoju privrednog ambijenta i rastu broja radnih mesta.\nUčesnici tribune su se saglasili da treba nastaviti rad na prilagođavanju zakonodavstva u oblasti industrijske ekologije u Srbiji, a sve u cilju da se sadašnjim i potencijalnim investitorima obezbedi sigurnost i bolja predvidljivost troškova poslovanja.\nSavetnik predsednika Privredne komore Srbije Siniša Mitrović kazao je da je potrebo da Srbija pregovara o dužim rokovima za primenu svih direktiva EU iz oblasti zaštite životne sredine kako bi bili sigurni da ćemo moći da ih primenimo.\nOn je rekao i da bi trebalo što pre povećati izdatke za zaštitu životne sredine, kao i utvrditi u kolikom procentu će troškove prilagođavanja zakonodavstvu EU snositi država, a koliko će biti učešće privrede.\nMitrović smatra da je potrebno vratiti i fond za životnu sredinu kao glavni alat za upravljanje tom oblašću.\nPodsetio je i da Srbija trenutno izdvaja 0,25 odsto bruto domaćeg proizvoda (BDP) za zaštitu životne sredine, dok su sve zemlje koje su bile kandidati za ulazak u EU izdvajale između 1,5 i dva odsto BDP-a.\nPrema njegovim rečima, poslednja pridružena članica EU Hrvatska trošila je 1.545 evra po glavi stanovnika za primenu evropskih direktiva iz oblasti životne sredine, dok Srbija trenutno izdvaja oko 50 evra.\nSpecijalista za pitanja životne sredine u Telenoru Kristina Mitrović kazala je da kroz društveno odgovorno ponašanja ta kompanija koja potiče iz Skandinavije i u Srbiji primenjuje načela zaštite životne sredine.\nOna je kazala da je Telenor prepoznao svoje negativne uticaje na životnu sredinu koje je pokušao da reši smanjenjem potrošnje energije i goriva, kao i reciklažom svih vrsta otpada.\nTribina Nordijske poslovne alijanse je, kako je saopšteno, prva u nizu planiranih događaja u sklopu "Nordic Green" projekta koje će ta organizacija sprovesti tokom 2014. godne.


Đukanović: Mitropolit Amfilohije u startu nije odbacio ideju da se crkva zove Pravoslavna – Portal Nikšić\nĐukanović: Mitropolit Amfilohije…\nĐukanović: Mitropolit Amfilohije u startu nije odbacio ideju da se crkva zove Pravoslavna\nDemokratska partija socijalista snosi dio odgovornosti za jačanje Srpske pravoslavne crkve (SPC) u Crnoj Gori, ali da se to nije događalo slučajno, već je imalo svoju predistoriju, kazao je predsjednik Milo Đukanović.\nOn je rekao da je sa pokojnim mitropolitom Amfilohijem odmah nakon referenduma o nezavisnosti 2006. godine razgovarao o tome da se crkva u Crnoj Gori zove Pravoslavna, bez nacionalnog predznaka, i da ,,ta ideja na startu nije bila odbačena“.\nĐukanović je u intervjuu Beti, kazao da je, nakon referenduma 2006. godine, formiran Episkopski savjet koji je SPC u Crnoj Gori dao određenu autonomiju što se ,,smatralo kao odličan korak“.\nOn je rekao da nema nikakvu sumnju da će Zakon o slobodi vjeroispovijesti biti prije ili kasnije dio pravnog pokreta Crne Gore, ali i dodao da ga je trebalo ranije usvojiti.\nĐukanović je kazao da je prepisivanje sporne imovine počelo prije devedesetih godina, ali i da ga je bilo za vrijeme njegove vladavine.\nKako je dodao, mitropolit Amfilohije niti bilo ko drugi ga nije pobijedio na ovim izborima iako je „čuo takve komentare od onih ljudi ništa ne rade za 30 godina nego priželjkuju njegov poraz“.\nNa pitanje zašto nije otišao na sahranu mitropolita Amfilohija, sa kojim je decenijama imao komplikovane odnose ali i susrete, on je rekao da je smatrao da je „primjeren odnos“ da pošalje telegram SPC, njenom sveštenstvu i vjernicima.\n„Nijesam bio objektivno spriječen, nego je to bila moja procjena mjere odnosa prema tom činu“, kazao je Đukanović.\nTags: Milo Đukanovićmitropolit Amfilohije


Ana P. – Tražim poslove siterke – Supersiterka.com\nNovi Sad20 godina3 godina iskustva\nDragi roditelji, moje ime je Ana, student sam, imam završenu gimnaziju i osnovnu muzičku školu. Ceo život sam okružena decom, obožavam komunikaciju i da provodim vreme sa njima. Imam iskustva čuvanja kako porodično (kroz mlađe sestre) tako i “profesionalno”. Nadama se da Vam mogu biti od pomoći i da moje prisustvo sa Vašom decom bude kreativno, zabavno i uz osmeh da provedemo predviđeno vreme čuvanja.\n0 preporučuje poslednji put viđen/a pre 24 dana


Vesti: Skup DPS u Podgorici, poslednji Milov pokušaj da sačuva vlast /video/ - Sputnjik Srbija\n04:36 02 Decembar 2020\nVesti: Skup DPS u Podgorici, poslednji Milov pokušaj da sačuva vlast /video/\n18:58 01.09.2020 (osveženo 19:00 01.09.2020) Preuzmite kraći link\nCrnogorski DPS poziva na okupljanje na Trgu nezavisnosti u Podgorici 6. septembra. Analitičari upozoravaju - posredi su poslednji ali nimalo bezazleni trzaji Đukanovića da pokuša da opstane na vlasti.\nU pregovorima nema rokova ali zato postoje „crvene linije“ preko kojih EU ne želi da pređe, kaže specijalni predstavnik EU za dijalog Beograda i Prištine, Miroslav Lajčak. Analiziramo - koje su to crvene linije Brisela?\nZbog čega su Grčka i Turska u sporu oko pomorske granice spremne na sve, osim na – međunarodnu arbitražu?


Nastavak podrške ustanovama koje brinu o starim i nemoćnim, te osobama sa invaliditetom\nU Općini Centar potpisan je protokol o realizaciji granta za potrebe Javne ustanove „Dom za socijalno zdravstveno zbrinjavanje osoba sa invaliditetom i drugih osoba“ u iznosu od 5.000 KM koji je iz budžeta ove lokalne zajednice izdvojen u svrhu poboljšanja uslova boravka i socijalno zdravstvenog zbrinjavanja osoba sa invaliditetom.\nU ime Općine Centar protokol je potpisao načelnik dr. Nedžad Ajnadžić, dok je u ime direktora Doma Hazima Durmiševića protokol potpisao njegov saradnik Husnija Ovčina.\nOvčina se u ime korisnika i uposlenika Doma zahvalio na doniranim sredstvima.\n–Donacija Općine Centar značajno će doprinijeti poboljšanju uslova boravka i socijalno zdravstvenom zbrinjavanju osoba sa invaliditetom. Iskreno se nadam da će Općina Centar i u narednom periodu finansijski pomagati rad ove ustanove, naglasio je Ovčina.\nNačelnik Ajnadžić je istakao da Općina Centar već dugi niz godina pomaže i podržava rad pomenute ustanove, a takva uspješna saradnja će biti nastavljena i u budućnosti.\nOsnovna djelatnost Doma je socijalno i zdravstveno zbrinjavanje odraslih tjelesno invalidnih osoba, među kojima veći broj pripadnika boračke populacije, sa trajnim smetnjama u fizičkom ili psihičkom razvoju, duševno oboljelih i hronično bolesnih osoba, te osoba sa specifičnim oboljenjima, ukoliko ne postoje osnovni uslovi za njihov smještaj u vlastitoj ili drugoj porodici, a nije im neophodno bolničko liječenje ili je ono završeno. Korisnicima se pružaju usluge stalnog stanovanja, prehrane, brige o zdravlju, njege, stručnog socijalnog rada, psihosocijalne pomoći i podrške, radno-kreativne i sportsko-rekreativne aktivnosti, te brojna kulturno-zabavna događanja.


Biblioteka “Detko Petrov” započinje digitalizaciju bibliotečkog materijala - Pirot Plus Online\nBiblioteka “Detko Petrov” započinje digitalizaciju bibliotečkog materijala\n18. mart 2013. 09:06 Dimitrovgrad Pirot Plus Online\nOve godine Biblioteka “Detko Petrov” iz Dimitrovgrada započeće digitalizaciju bibliotečkog materijala. Elizabeta Georgiev, v.d. direktora Biblioteke, kaže da je reč o realizaciji projekta pod nazivom “Čuvari prošlosti” u saradnji sa Ministarstvom kulture.\n- Prošle godine zahvaljujući ovom projektu dobili smo sredstva od Ministarstva kulture za kupovinu neophodne opreme za digitalizaciju arhivske građe, bibliotečke i istorijske građe u okviru zavičajne muzejske zbirke. Tako da u najskorije vreme krećemo sa digitalizacijom, pre svega kada je reč o izdanjima izdavačke kuće “Bratstvo”, koja je na neki način čuvar istorijske i kulturne prošlosti bugarske nacionalne manjine u Srbiji. Veoma je važno da se sačuva sve ono što je tokom dugogodišnjeg rada nastalo u izdanjima ove kuće, časopisima Drugarče, Most i nedeljniku Bratstvo – kaže Georgieva.\nGeorgieva napominje da Biblioteka realizuje i drugi projekti među kojima izdvaja nastavak projekta elktronskog pristupa zaštitniku građana pod nazivom “Promocija ljudskih i manjinskih prava kroz intenzivniji kontakt zaštitnika sa građanima”\n- U periodu od 2011. do 2012. godine. realizovali smo projekat “Elektronski pristup zaštitniku građana”, kada su građani Pirotskog okruga mogli da dođu kod nas u Biblioteku i direktnom link vezom stupe u kontakt sa saradnicima zaštitnika grđana. Pošto smo se dobro pokazali pre neki dan dobili smo dopis da je naša Biblioteka uključena u realizaciju dvogodišnjeg projekta pod nazivom “Promocija ljudskih i manjinskih prava kroz intenzivniji kontakt zaštitnika građana sa građanima”. Naime reč je o nastavku prethodnog projekta, gde je uključeno 15 biblioteka iz cele Srbije među kojima i naša – kaže Georgieva.\nI ove godine Biblioteka je konkurisala brojnim projektima kod Ministarstva kulture, dodaje Georgieva.


SAD podstiču podelu Evrope - ISTOK - www.istokrs.com | Vijesti iz Istočne Hercegovine\nHome /Društvo, Izdvojeno, Svijet/SAD podstiču podelu Evrope\nNemačka je ogorčena. Samo nekoliko sati nakon objavljivanja intervjua ambasadora SAD u Nemačkoj Ričarda Grenela, čuli su se prvi glasovi koji zahtevaju da se on protera iz zemlje. Razlog: u intervjuu u SAD koji je dao za desničarski portal Breitbart, Trampov čovek je izjavio da želi da ojača konzervativne snage u Evropi, one koje su protiv establišmenta. Odlomke u kojima govori o većini koja ćuti, o dobrobiti običnih radnih ljudi, kada kritikuje aktuelnu izbegličku politiku i uopšte kada govori o aroganciji političke elite, mogao bi da ponovi i na nekoj manifestaciji desno-konzervativne Alternative za Nemačku (AfD) – i sigurno bi dobio aplauz.\nTo nije prvi put da se Grenel tako eksplicitno meša u poslove Nemačke. Tek što je bio stupio na funkciju, zatražio je od nemačkih kompanija da prekinu da posluju u Iranu.\nNečuveno je da ambasador tako eksplicitno interveniše u politici zemlje u kojoj je izaslanik. Do sada je zadatak ambasadora bio da širi znanje o svojoj zemlji, da gradi mostove, da smiruje konflikte. Ali oni koji su sada uznemireni i koji se pitaju kako to Grenel definiše svoj zadatak, još uvek nisu shvatili da se s ovim predsednikom u Beloj kući promenilo sve – uključujući i diplomatiju.\nTramp je biznismen koji dolazi iz šou biznisa, gde je ostvario svoje najveće uspehe. Njegovo shvatanje politike nije „umetnost mogućeg“, kao što je to svojevremeno definisao prvi kancelar Nemačkog rajha Oto fon Bizmark. Kao i svi populisti, Trampu i njegovim ljudima stalo je do najvećeg mogućeg efekta. Dakle, kada Grenel govori o lančanoj migraciji u Nemačkoj i istovremeno hvali austrijskog jastreba Sebastijana Kurca, on tačno zna šta radi. On želi da ohrabri one snage u Evropi koje, kao i Tramp, izazivaju i osporavaju postojeći poredak. U ovom intervjuu on se obraća desničarskim šefovima država, na primer u Mađarskoj ili Poljskoj, dakle onima koji dovode u pitanje Evropu u njenom sadašnjem obliku.\nGrenel, kao i njegov šef u Vašingtonu, ne samo da spretno koristi strahove ljudi, već takođe eksploatiše i slabosti sistema kako bi pozvao na stvaranje novog poretka na Starom kontinentu – poretka koji slabi koheziju Evropske unije i koji bi na prvom mestu trebalo da pomogne Americi.\nNe vredi se oko toga uzbuđivati, a tu ne pomaže ni traženje ostavke. Tako se ne možemo suprotstaviti strategiji slabljenja EU. Tramp će uvek pobediti u takmičenju za najglasnijeg. Nemačka i njeni evropski partneri nemaju izbora, osim da prihvate da se u Donalda Trampa više ne mogu pouzdati. On ne samo da preti Evropi trgovinskim ratom, već sada čak koristi i jednog od svojih vrhunskih diplomata u Evropi da ubrza podelu Unije.\nNa ovaj novi oblik transatlantskih odnosa postoji samo jedan odgovor: jasan ugovor o budućnosti Evrope – u kojoj ima mesta za velike, ali i za male zemlje. Koliko god to bilo gorko, istina glasi: bivši saveznik SAD sada je postao opasnost koja podstiče podelu Evrope. Posle ovog intervjua, u to više nema sumnje.


30. 03. 2015. Javna rasprava o nacrtima zakona održana u Kragujevcu\nU Kragujevcu je danas održana javna rasprava o nacrtima Zakona o policiji i Zakona o evidencijama i obradi podataka u oblasti unutrašnjih poslova.\nU prisustvu predstavnika Ministarstva unutrašnjih poslova, drugih državnih organa, privrednih subjekata, stručne i akademske javnosti, civilnog društva i medija, nova zakonska rešenja predstavili su Jasmina Stanojević i Nataša Milidragović iz Sekretarijata MUP-a i Jasmina Vasiljević, šef Biroa za informacije od javnog značaja. Među brojnim gostima iz MUP-a Republike Srbije, učesnik rasprave bio je i Miloš Oparnica, pomoćnik ministra i načelnik Sektora unutrašnje kontrole policije.\nU izuzetno konstruktivnoj debati, pripadnici Ministarstva, ali i drugih institucija, civilnog sektora i medija, izneli su brojne, veoma konkretne predloge i sugestije, koji će biti razmatrani u daljem procesu usaglašavanja ovih akata.\nJavna rasprava traje do 20. aprila i, pored Novog Sada i Kragujevca gde je već održana, biće organizovana u Nišu i Beogradu. Posle konsultacija sa predstavnicima domaće javnosti i relevantnih evropskih institucija, nacrti pomenutih zakona biće dostavljeni na odlučivanje Vladi, odnosno Narodnoj skupštini Republike Srbije.


Grad Zrenjanin - Nagrada Brand Leader Award dodeljena Zrenjaninu\nPočetna / Nagrada Brand Leader Award dodeljena Zrenjaninu /\nPo 24. put “Mass Media International” , bio je domaćin svečanosti povodom dodele regionalnih nagrada , a u okviru 8. Biznis Konferencije SEET 2018 “Turističko tržište Jugoistočne Evrope”.\nNagradu Brand Lider Award 2018, za izuzetne nove investicione planove i strategije održivog razvoja i visokog globalnog pozicioniranja Zrenjanina kao poželjne turističke destinacije, na osnovu odluke stručnog kolegijuma u ima Grada Zrenjanina primio je gradonačelnik Čedomir Janjić.\nNa osnovu analize tržišta i standardizovanih kriterijuma koji obuhvataju visok stepen tržišne prepoznatljivosti, uticaj i doprinos unapređenju, popularizaciji potencijala i kreiranja konkurentnog imidža turističke industrije regiona Jugoistočne Evrope, ali i strategije održivog razvoja, Zrenjanin je prepoznat kao značajna destinacija u oblasti turizma, ali i privlačenja investicija u oblasti privrede. U svom obraćanju, gradonačelnik Čedomir Janjić je istakao značaj prestižnog priznanja, koji je potvrda rada i realizacije brojnih značajnih projekata.\n“Još jednom želim da istaknem veliko zadovoljstvo što uspevamo da ispromovišemo Zrenjanin kao dobro mesto za investiranje, a svedoci ste da je naš grad u žiži javnosti u proteklom periodu zbog dolaska najveće inostrane investicije, o čijem značaju smo govorili više puta. Naročito mi je drago što se prepoznaju napori koje ulažemo na polju turizma, a rezultati u toj oblasti su veoma vidljivi. Želim da istaknem da mi nemamo more, nemamo ni planine, ali naše turističke manifestacije privlače na hiljede posetilaca, pa tako posetom od pola miliona ljudi u okviru manifestacije “Dani piva”, mogu da nam pozavide ne samo gradovi u našoj zemlji, već i mnogo veći turistički centri”, istakao je gradonačelnik i ovom prilikom se zahvalio organizatorima i stručnom kolegijumu što je prepoznao sve napore i odabrao da baš Zrenjanin bude među nagrađenima.\nOsma Biznis konferencija SEET 2018 fokusirana je na prepoznavanje novih mogućnosti za povećanje prihoda turističkog tržišta , nove oblike povezivanja i pozicioniranja regiona kao jedinstvenog turističkog tržišta sa posebnim akcentom na promociju prioritetnih turističkih destinacija, jačanje identiteta turističkih ruta regiona, privlačenje turista sa dalekih emitivnih tržišta i stimulaciju receptivnog turizma.\nOve godine konferencija je okupila više od 400 delegata iz EU, Rusije, Kine, UAE, Turske, zemalja Jugoistočne Evrope, među kojima su predstavnici vodećih kompanija iz oblasti turizma, visoki predstavnici relevantnih institucija i privrednih asocijacija, priznati međunarodni stručnjaci za oblast održivog razvoja biznisa u industriji turizma, predstavnici državnih i lokalnih uprava, direktori nacionalnih turističkih organizacija, obrazovnih i javnih institucija. Dodela nagrada upriličena je u beogradskom “Sava centru”.


Doček regate: Splet narodne igre i pesme i poseta turbinskom postrojenju - Portal Moj Bečej - Bečejske opštine iz ugla građana!\nNaslovna Aktuelne vesti bečejskih opština Društvo Doček regate: Splet narodne igre i pesme i poseta turbinskom postrojenju\nDoček regate: Splet narodne igre i pesme i poseta turbinskom postrojenju\nUčesnici šeste po redu regate u organizaciji Vode Vojvodine u Bečej stižu u utorak 24. juna. Domaćin u najvećoj potiskoj opštini panonskoj flotili kojoj je Bečej jedna od stanica na putanji dugoj 310 kilometara, i deset dana, jeste ovdašnja Turistička organizacija, koje je okupila niz učesnika kako bi program predviđen za oko 180 regataša bio svestran, tipičan za varoš kraj Tise, ali i Velikog bačkog kanala.\nOd 18 do 19 sati biće omogućena poseta Muzeju tehničke kulture, gde se može videti stalna postavka turbinskog postrojenja, odnosno izložba vezana za izgradnju Velikog bačkog kanala, Šlajza, i kao i niz upečatljivih spisa. U tom su periodu predviđeni i nastupi lokalnih ansambala, KUD Đido i MKD Petefi Šandor. Nešto kasnije, od 20 sati, prema želji regataša, na „Pivarac plaži“, biće organizovano veče tamburaške muzike.


Irci odneli mrtvaca u poštu da dignu njegovu penziju – Čivijaš Radio Šabac\nIrci odneli mrtvaca u poštu da dignu njegovu penziju\nU poštu irskog okruga Karlou juče su ušetala tri muškarca i pokušala da podignu penziju jednog od njih. Problem je nastao kada su u pošti shvatili da čovek čiju su penziju pokušali da podignu nije bio živ.\nSve je počelo kada je, juče prepodne, jedan od dvojice Iraca sam ušetao u poštu i tražio da podigne penziju jednog penzionera u njegovo ime, saznaje Ajriš Tajms.\nNakon što je osoblje pošte odbilo njegov zahtev, objasnivši da penzioneri moraju da budu lično prisutni da bi podigli svoju penziju, muškarac se okrenuo i otišao.\nNešto kasnije, isti muškarac ponovo se pojavio u istoj pošti, sada sa dva druga čoveka, jednim mlađim i jednim starijim. Prema izjavama svedoka, stariji muškarac je bio „podupiran“ od strane mlađe dvojice.\nDok su živi Irci na šalteru tražili da podignu penziju preminulog penzionera, žena koja je stajala u blizini podelila je svoju zabrinutost sa osobljem pošte, koje je odmah reagovalo.\nČim su primetili sumnje, dvojica mladića pogebli su sa lica mesta – bez penzije, bez penzionera. Telo je ostalo da leži u pošti.\nPolicija koja je ubrzo stigla identifikovala je penzionera kao Peadara Dojla, stanovnika ulice u kojoj se nalazi pošta u svojim kasnim 60-im, i proglasila ga mrtvim. Oni sada istražuju „sve okolnosti u vezi ove neobjašnjene smrti starijeg muškarca u Karlou okrugu“ i najavljuju obdukciju za sutra.\nKako piše Gardijan, veruje se da je preminuli prenzioner, koga je lokalni odbornik opisao kao „finog čoveka koji nikoga ne bi uvredio“, bio „dobro poznat muškarcima koji su nosili njegovo telo“.


Tiodorović: Nezadovoljni smo, hteli smo zabranu kontakata na tri nedelje - Glas Zaječara\nHome Društvo Tiodorović: Nezadovoljni smo, hteli smo zabranu kontakata na tri nedelje\n„Na neki način smo propustili pravi trenutak u donošenju mera, ali teško je donositi odluke u pravom trenutku“, naveo je on.\n„Važno je kontrolisati psotojeće mere. Bitno je koliko i lokalna zajednica sprovodi mere, tamo gde se one poštuju, tamo je manji broj zaraženih“, rekao je Tiodorović.\nPrema njegovim rečima, i zdravsteni sistem i gradjani u Srbiji su „na ivici snage“, jer epidemija previše dugo traje, ali je potrebno da se svi pridržavaju mera, da bi se epidemija zaustavila.\nPrethodni tekstKon: Od sutra u podne do ponedeljka rade samo prodavnice hrane, apoteke i pumpe\nNaredni tekstZbog povećanog broja pacijenata i interno odeljenje ZC Negotin u kovid sistemu